title: Mike + The Mechanics

text: Yhtyeen suurin hitti on vuonna 1989 julkaistu ”The Living Years”, joka nousi Yhdysvaltain ja Kanadan singlelistan ykköseksi ja toiseksi Isossa-Britanniassa. Samanniminen albumi oli listaykkösenä Yhdysvalloissa ja toisena Isossa-Britanniassa.


title: Frithiof Tikanoja

text: Frithjof Tikanoja (20. lokakuuta 1877 Kälviä – 4. huhtikuuta 1964 Vaasa) oli suomalainen toimitusjohtaja ja kauppaneuvos, joka perusti yhdessä Josef Lassilan kanssa 1905 kangas- ja rihkama-alan tukkuliikkeenä toimintansa aloittaneen Lassila & Tikanoja Oy:n. Tikanoja oli yrityksen toimitusjohtaja vuosina 1913–1952 ja johtokunnan puheenjohtaja 1913–1956. Hän sai kauppaneuvoksen arvonimen vuonna 1922. Tikanoja oli myös taiteen kerääjä, ja hän tuki taloudellisesti muun muassa lankoaan taidemaalari Eemu Mynttiä.


title: Frithiof Tikanoja

text: Tikanoja lahjoitti taidekokoelmansa Vaasan kaupungille 1951, jolloin hänen entiseen kotitaloonsa Hovioikeudenpuistikko 4:ään perustettiin Tikanojan taidekoti. Tikanoja kuului kokoomuksen edustajana Vaasan kaupunginvaltuustoon vuosina 1921–1923 ja kaupunginhallitukseen vuosina 1929–1932.


title: Frithiof Tikanoja

text: Hänen puolisonsa oli Ruusa Elisabeth Myntti (1888–1930).


title: Páfoksen alue

text: Páfoksen alue (, ) on yksi Kyproksen tasavallan kuudesta alueesta. Se käsittää Kyproksen saaren länsiosan, ja sen pinta-ala on noin neliökilometriä ja väkiluku (2011). Alueen hallinnollinen keskus on Páfos.


title: Páfoksen alue

text: Páfoksen alue on kokonaan Kyproksen tasavallan hallussa.


title: Páfoksen alue

text: Páfoksen alueen kunnat ("dímos", merkitty lihavoituna) ja yhdyskunnat ("koinótita") on luetteloitu alla. Perässä oleva numero vastaa karttakuvaa. Numerointi on kreikankielisen aakkosjärjestyksen mukainen.


title: Hannu Penttilä (apulaiskaupunginjohtaja)

text: Hannu Olli Ilmari Penttilä (20. maaliskuuta 1954 Suonenjoki) on Vantaan maankäytön apulaiskaupunginjohtaja. Hän toimi Helsingin kaupunkisuunnittelun ja kiinteistötoimen apulaiskaupunginjohtajana tammikuun puolivälistä 2008 tammikuuhun 2015. Hänet valittiin virkaan äänestyksellä vastaehdokkaana Osmo Soininvaara syksyllä 2007. Marraskuussa 2014 Penttilä hävisi äänestyksen apulaiskaupunginjohtajan paikasta vihreiden Anni Sinnemäelle ja hänen kautensa päättyi tammikuussa 2015.


text: Penttilä asuu Helsingin Kalliossa. Hän on SDP:n jäsen.


text: 1970-luvulla Penttilä toimi Suomen luonnonsuojeluliitossa ja ympäristöministeriössä. Ennen apulaiskaupunginjohtajuuttaan hän oli muun muassa Espoon kaupunginhallituksen puheenjohtaja (1993–1995), Hämeen liiton maakuntajohtaja (1998–2003) ja YTV:n yhteistyöjohtaja (2004–2008).


text: Penttilä valittiin vuonna 2009 Euroopan metropolialueiden verkoston Metrexin puheenjohtajaksi. Metrex-verkostoon kuuluu noin 50 Euroopan suurkaupunkia ja metropolialuetta. Vuonna 2010 hänet valittiin järjestön puheenjohtajaksi uudestaan, toiselle kaudelle.


title: Kemicond-menetelmä

text: Kemicond menetelmä on Kemiran kehittämä lietteenkunnostusmenetelmä. Kemicond-menetelmässä liete hapotetaan ja hapetetaan. Hapotuksessa lietteeseen lisätään rikkihappoa. Rikkihapolla lietteen pH lasketaan neljään, jolloin metallisuolat ja hydroksidit liukenevat ja lietteen vettäpitävä geelimäinen rakenne hajoaa. Hapetuksessa lietteeseen lisätään vetyperoksidia. Hapettavassa ympäristössä hajoaa lietteen geelimäinen rakenne edelleen ja siitä vapautuu vettä.


title: Kemicond-menetelmä

text: Kemicond-käsitelty liete voidaan kuivata ruuvipuristimella, lingolla, suotonauha- tai kammiopuristimella. Lietteen tilavuus pienenee 25-30 % käsittelemättömään lietteeseen verrattuna. Kemicond-käsitelty liete on kuivauksen jälkeen kompostoitava. Kompostoinnille ei kuitenkaan ole asetettu vähimmäislämpötila-vaatimuksia.


title: Hannu Penttilä

text: Hannu Penttilä -nimisiä henkilöitä:


title: Sekondi-Takoradi

text:
Sekondi-Takoradi on Länsi-Ghanan hallintoalueen pääkaupunki. Vuonna 2005 siellä oli noin 335 000 asukasta, joten se oli Ghanan neljänneksi suurin kaupunki. Se on kaksoiskaupunki joka on muodostunut Sekondista ja Takoradista. Vuonna 2010 kaksoiskaupungin metropolialueella arvioitiin elävän noin 583 000 henkeä. Sitä suurempia taajamia olivat vain Accra, Kumasi ja Lome. Sekondi-Takoradissa on paljon teknisiä oppilaitoksia ja muita toisen asteen kouluja.
Vuosina 1653–1658 Sekondi-Takoradi kuului Ruotsille.


title: Sekondi-Takoradi

text: Sekondi-Takoradin satama on Ghanan tärkein vientisatama. Sekondi-Takoradin lentokentän ainoa kiitotie on 1 750 metriä pitkä.


title: Kiinan lumimyrskyt 2008

text: Kiinan lumimyrskyt 2008 olivat pahimmat Kiinassa 50 vuoteen. Ne aiheuttivat ainakin 7,7 miljardin euron vahingot. 23 miljoonaa ihmistä oli väliaikaisesti ilman sähköä, ja ainakin 300 000 taloa sortui. Kiinan metsänhoitoministerin mukaan 17,3 miljoonaa hehtaaria metsää oli tuhoutunut myrskyissä helmikuun 2008 puolivälissä. Maatalousministerin mukaan 9,4 miljoonaa hehtaaria viljelyskelpoista maata vahingoittui myrskyissä. Se on noin 8 prosenttia Kiinan viljelyskelpoisesta maasta.


title: Kiinan lumimyrskyt 2008

text: Kylmä talvi johtui maailmanlaajuisesta La Nina -ilmiöstä. Sen aikana meriveden pintalämpötila laskee Tyynenmeren keski- ja itäosissa. Tammikuussa meriveden pintalämpötila oli paikoin 2 astetta tavanomaista viileämpi. Voimakkaan La Nina -tilanteen arvioitiin jatkuvan kevään 2008 loppuun saakka. Lunta satoi Kiinassa laajoille alueille Keltaisenjoen eteläpuolelle. Enimmillään lunta kertyi 50 senttimetriä. Lumi ja pakkanen aiheuttivat ainakin 107 ihmisen kuoleman sekä mittavia taloudellisia haittoja. Talvi 2008 oli Kiinassa kylmin talvi sataan vuoteen.


title: Kiinan lumimyrskyt 2008

text: Helmikuussa 2008 Kiinan talvimyrskyjen arvioitiin nostavan maan inflaatiota. Alumiini ja kuparin tuotanto keskeytettiin. Sisämaassa oli sähkökatkoja, sähköä säännösteltiin ja kuljetukset viivästyivät. Myrsky tuhosi vihannes- ja hedelmäsatoja. Kantonin rautatieasemalla oli satojen tuhansien ihmisten ruuhka. Miljoonat ihmiset jumittuivat liikenteeseen.


title: Peter Sjölund

text: Peter Sjölund (s. 12. joulukuuta 1980 Finström) on suomalainen jalkapalloilija. Hän on viimeksi edustanut ahvenanmaalaista IFK Mariehamnia kaudella 2008. Hän on pelannut 52 Veikkausliigaottelua, joissa on syntynyt 6 maalia.


title: Peter Sjölund

text: Sjölund on pelannut myös yhden nuorten maaottelun. Hänen veljensä on Djurgårdens IF -seuraa edustava Daniel Sjölund.


title: Virve Kauste

text: Virve Kauste (s. 2. maaliskuuta 1952, Kuusankoski) on suomalainen näyttelijä. Hänellä on näytellyt muun muassa elokuvissa "Toto", "Akaton mies", "Huhtikuu on kuukausista julmin", "Akallinen mies" ja "Rakkaudella, Maire" sekä televisiosarjoissa "Edessä lupaava tulevaisuus" ja "Nortia".


title: Moppi (tietokoneohjelma)

text:
"Moppi" on opetusohjelma ja Mikrolinna Oy:n rekisteröity tavaramerkki.
"Moppi" opetusohjelmasarjaan kuuluvat matematiikan opetusohjelma ala- ja yläkouluun,
fysiikan ohjelma ala-, ja yläkouluun, kemian ohjelma yläkouluun sekä matematiikan opetusohjelma ammattioppilaitoksiin.


title: Moppi (tietokoneohjelma)

text: Netti-Moppi on ohjelmiston uusin nettiselaimessa toimiva versio. Rompuilla toimivaa versiota ei enää tueta eikä toimiteta.


title: Moppi (tietokoneohjelma)

text: Ohjelmiston on joitakin oppiaineita käännetty seuraaville kielille: Suomenruotsi, ruotsi, englanti, norja, liettua ja portugali. Lisäksi saamen kielen eri murteista on käytössä pohjoissaame, luulajansaame ja eteläsaame.


title: Moppi (tietokoneohjelma)

text: "Moppi"-ohjelmia on käännetty ruotsin kielelle nimellä "Mattekungen/Fysikkungen", norjan kielelle nimellä "Mattekongen", englanniksi nimellä "MathKing" ja liettuan kielelle nimellä "Moppi Matematika". Viimeisin käännös on saamen kielen pohjoissaamen ("Mattegongas/Fyssagonagas") ja luulajansaamen ("Mattegånågis") murteille.


title: Luettelo suomalaisista vapaaehtoisista Espanjan sisällissodassa

text: Tämä on epätäydellinen luettelo Espanjan sisällissotaan osallistuneista suomalaisista vapaaehtoisista. Luettelo sisältää myös amerikan-, neuvostoliiton- ja kanadansuomalaisia henkilöitä.


text:
Tasavaltalaisten puolella taisteli vapaaehtoisina:
Yhteensä 225 miestä joista kaatui 67 ja kotimaahan palasi 158.


text: Francon puolella taisteli vapaaehtoisina:


title: Meksikon tulvat 2007

text: Meksikon tulvat 2007 tapahtuivat loka-marraskuun vaihteessa vuonna 2007 Tabascon maakunnassa Meksikossa. Tulvavedet täyttivät 800 000 ihmisen kodit, ja yli 30 000 ihmistä jouduttiin evakuoimaan. Ne olivat maakunnan pahimmat tulvat 50 vuoteen. Suomen Punaisen Ristin mukaan arviolta 16 ihmistä kuoli.


title: Meksikon tulvat 2007

text: SPR:n mukaan vuonna 2007 Tabascossa satoi nelinkertaisesti normaalivuoteen verrattuna. Osavaltion pääkaupungista Villahermosasta jopa 90 prosenttia oli veden peitossa. Enemmistö kaupungin puolesta miljoonasta asukkaasta oli vailla sähköä ja juoksevaa vettä. Tapahtuman aikaan arvioitiin, että kestäisi kuukausia ennen kuin kaupunkilaiset voisivat palata koteihinsa.


title: Meksikon tulvat 2007

text: Maaseudulla suuri määrä karjaa hukkui. Paikoin tulvat synnyttivät vaarallisia maanvyörymiä. Yli 110 000 kodittomaksi jäänyttä majoittui koulurakennuksiin ja väliaikaisiin suojiin. Meksikon Punainen Risti käynnisti mittavan avustusoperaation heti rankkasateiden alkaessa. Vaikeapääsyisimmille alueille apua vietiin veneillä ja helikoptereilla. Ilmakuljetusten avulla vietiin ruokaa 300 000 tulvien vuoksi eristyksiin jääneelle ihmiselle.


title: Meksikon tulvat 2007

text: Sademääräksi on arvioitu noin 70 senttimetriä lokakuun lopussa ja marraskuun alussa. Metsien väheneminen oli heikentänyt maaperän vedensidontakykyä, ja vuosia jatkunut öljyn pumppaus alueella saattoi johtaa maanpinnan laskuun ja tulvariskien nousuun. Maa todennäköisesti vajoaa, jos öljyä pumpataan paljon pois. Samaa varoitettiin New Orleansin alueesta suomenkielisessä National Geographic -lehdessä jo ennen Meksikon myrsky- ja tulva-vaurioita.


title: Meksikon tulvat 2007

text: Washington Post -lehden mukaan Meksikon hallitus tutkii kansalaisjärjestön epäilyksen pohjalta paikalliskuvernöörin tulvasuojelurahojen käyttöä. Alueella toimii valtiollinen öljy-yhtiö Petróleos Mexicanos eli PEMEX. Sitä on kritisoitu ympäristövahingoista, jotka pahentavat tulva-vaurioita. PEMEX öljy-yhtiö on maksanut öljymaakuntien paikallishallinnolle korvauksia vahingoista vuodesta 1990 lähtien. Vähintään kolme miljoonaa dollaria lahjoitettiin vuosina 1997–2001 alueen tulvasuojeluun. Analyytikkojen mukaan on epäselvää, käytettiinkö rahat tarkoituksenmukaisesti.


title: Luis Carniglia

text: Luis Antonio Carniglia Canepa (4. lokakuuta 1917 Vicente López, Argentiina – 22. kesäkuuta 2001) oli argentiinalainen jalkapalloilija ja jalkapallovalmentaja.


title: Luis Carniglia

text: Carniglia, joka oli pelipaikaltaan hyökkääjä, edusti Tigreä ennen siirtymistään Boca Juniorsiin. Hän kuului vuonna 1940 Argentiinan liigamestaruuden voittaneeseen Bocan joukkueeseen. Kahden vuoden päästä ura katkesi hetkellisesti loukkaantumisen vuoksi.


title: Luis Carniglia

text: Myöhemmin Carniglia pelasi Chacarita Juniorsissa ja ranskalaisessa Nicessä. Jälkimmäisessä hän voitti liigan ja cupin kaksoismestaruuden vuonna 1952 ja toisen cupin vuonna 1954. Hän onnistui maalinteossa molemmissa cup-loppuotteluissa.


title: Luis Carniglia

text: Päätettyään pelaajauransa Carniglia siirtyi vuonna 1955 OGC Nicen valmentajaksi ja johti joukkueen heti ensimmäisellä kaudella liigamestaruuteen. Sittemmin hän valmensi useita joukkueita Ranskassa, Espanjassa ja Italiassa.


title: Luis Carniglia

text: Valmentassaan espanjalaista Real Madridia vuosina 1957–1959 hän saavutti yhden Espanjan liigamestaruuden ja kaksi Euroopan cupia. Roman kanssa hän voitti Messucupin (nykyinen Eurooppa-liiga) vuonna 1961.


title: Kiikun Ihaa

text: Kiikun Ihaa (30. huhtikuuta 2000 Hollola – 25. huhtikuuta 2008 Tampere) oli suomenhevonen, jonka kasvatti Susanna Packalen. Kiikun Ihaan omistaja oli Puolen Hehtaarin Talli Joensuusta, ja yhteisomistustallilla oli omistajia ympäri Suomea. Ruunaa valmennettiin Jarkko Kervisen tallissa Kontiolahdessa. Kiikun Ihaan isä oli menestynyt periyttäjä Suikun Ero ja emä Kiikun-Pöly.


title: Kiikun Ihaa

text:
Kiikun Ihaa ehti juosta kahtena kautena yhteensä 43 lähtöä, joista se voitti 18.
Vuonna 2007 ruuna voitti seitsemässätoista V75-lähdössä kahdeksan kertaa. Kaksi voittoa tuli V75-finaaleista. Ansioita Kervisen suojatille kertyi vuoden aikana lähes 45 000 euroa. Kokonaisvoittosumma hevosella oli kaikkiaan 56 890 euroa. Kiikun Ihaa oli 10. eniten ansainnut suomenhevonen vuonna 2007.


title: Kiikun Ihaa

text: Maaliskuussa 2008 Kiikun Ihaan nuljuluu murtui hiitillä, ja sen uran jatkuminen vaikutti epävarmalta. Murtuma yritettiin korjata leikkauksella, mutta leikkaus epäonnistui ja ruuna jouduttiin leikkauskomplikaatioiden vuoksi lopettamaan.


title: Oh Mercy

text: Oh Mercy on laulaja-lauluntekijä Bob Dylanin 26. studioalbumi, jonka julkaisi Columbia Records vuonna 1989.


title: Oh Mercy

text: Albumin tuotti Daniel Lanois ja kriitikot ylistivät sitä riemuvoitoksi Dylanille, sarjan vaisumpia arvosteluja saaneita levyjä jälkeen. "Oh Mercy" saavutti Dylanin parhaan listasijoituksen vuosiin: se ylsi Billboard-listan sijalle 30 Yhdysvalloissa ja sijalle 6 Yhdistyneessä kuningaskunnassa.


title: Oh Mercy

text: Kaikki kappaleet säveltänyt ja sanoittanut Bob Dylan.


title: Through the Fire and Flames

text: Through the Fire and Flames on brittiläisen power metal -yhtye DragonForcen kappale, joka esiintyy yhtyeen kolmannella studioalbumilla "Inhuman Rampage". Kappaleesta on tehty myös musiikkivideo.


title: Through the Fire and Flames

text: Kappale on myös "" -pelissä bonuskappaleena. Se on toistaiseksi vaikein kappale koko Guitar Heron kappalevalikoimasta. Kappale on mukana myös "" -pelissä. Kappale kuullaan myös "Brütal Legend" -pelissä. Maaliskuussa 2010 kappale saapui ladattavaksi Rock Band 3 peliin yhdessä " Operation Ground and Pound" kappaleen kanssa. Molemmissa versioissa oli ensimmäistä kertaa mukana tuki Kosketinsoittimille, Kolmen laulajan "vokaaliharmoniat" ja tuki pelin "Pro" kitaralla ja bassolle.


title: Through the Fire and Flames

text: Kappaleessa on kuultavissa hyvin samankaltaisia osuuksia kuin Yhdysvaltalaisen kristillisen Bloodgood - metalliyhtyeen vuonna 1986 julkaisemassa Killing the Beast - kappaleessa.


title: Ѡ

text: Ѡ (ѡ) eli omega on varhainen kyrillisiin aakkosiin kuuluva kirjain. Kirjain on muotoutunut kreikan kielen kirjaimesta omega (Ω, ω), ja sitä on käytetty muun muassa kirkkoslaavissa ja muinaisvenäjässä.


title: Hannah Montana (albumi)

text: Hannah Montana on ääniraita Disney Channelin televisiosarjasta "Hannah Montana" ja sen julkaisi 24. lokakuuta 2006 Walt Disney Records. Albumin ensimmäiset kahdeksan kappaletta on laulanut hahmo Hannah Montana, jota näyttelee Miley Cyrus. Albumilla on myös neljä kappaletta muilta artisteilta ja toinen ääniraita. Ääniraita oli kahdeksan parhaan myyvän albumin joukossa vuonna 2006 Yhdysvalloissa, jolloin albumia myytiin melkein 2 miljoonaa kappaletta. Albumia on yhteensä myyty 3,2 miljoonaa kappaletta Yhdysvalloissa ja 4 miljoonaa maailmanlaajuisesti.


title: Hannah Montana (albumi)

text: Albumi nousi 1. sijalle Yhdysvaltojen Billboard 200 -listalla.


title: Hannah Montana (albumi)

text: Kahdeksan kappaletta on noussut Billboard Hot 100 -listalle, mukaan lukien kappaleet "The Best of Both Worlds", "Who Said" ja "If We Were a Movie".


title: Hannah Montana (albumi)

text: Albumin ainut single oli "The Best of Both Worlds", ja kappale toimi myös sarjan tunnusmusiikkina. Se julkaistiin Radio Disneyllä 28. maaliskuuta 2006, ja siitä tuli iso hitti. Vaikka muita singlejä ei ollutkaan, moni albumin kappale pääsi Yhdysvalloissa listoille.


title: Hannah Montana (albumi)

text: Juhlajulkaisu soundtrackista julkaistiin iTunes Music Storessa 19. joulukuuta 2006. Tämä julkaisu sisälsi kaikki kappaleet alkuperäiseltä albumilta ja lisäksi yhden ylimääräisen kappaleen, "Rockin' around the Christmas Tree". Tuo kappale julkaistiin vuoden 2006 joulupäivänä.


title: Hannah Montana (albumi)

text: Kahden levyn erikoisjulkaisu julkaistiin 20. maaliskuuta 2007 ja se oli holografisessa pakkauksessa, ja se sisälsi:Juhlajulkaisu


title: Hannah Montana (albumi)

text: Erikoisjulkaisu


title: Mongo Aaltonen

text: Tapio ”Mongo” Aaltonen (s. 14. kesäkuuta 1961 Kiukainen) on suomalainen lyömäsoittaja. Aaltonen on soittanut perkussioita monissa suomalaisissa jazz-, pop- ja kevyen musiikin yhtyeissä. Näitä ovat muun muassa Olympia-orkesteri, Pepe Ahlqvistin (H.A.R.P.), Jari Sillanpään, Hectorin ja Heikki Silvennoisen yhtyeet sekä jazz-genreä edustavat Pori Big Band, UMO ja Jukka Linkola Octet. Aaltonen on on ollut muun muassa Heikki Sarmannon, Eero Koivistoisen, J. Karjalaisen ja Pave Maijasen levytyksissä. Hänelle on ollut kysyntää myös teatteri- ja elokuvamusiikin, televisio-ohjelmien ja klassisen orkesterimusiikin saroilla. Erityisen paljon Mongo Aaltonen on tehnyt yhteistyötä rumpali Anssi Nykäsen kanssa.


title: Mongo Aaltonen

text: Kiukaisista kotoisin oleva Aaltonen otti aluksi tunteja Upi Sorvalilta ja opiskeli sitten Porin musiikkiopistossa ja Sibelius-Akatemiassa.


title: Juha Lehtonen

text: Juha Lehtonen (30. huhtikuuta 1956 Kauhava – 8. joulukuuta 2012 Naantali) oli suomalainen merikapteeni ja kirjailija.


title: Juha Lehtonen

text: Lehtonen valmistui Merisotakoulusta vuonna 1979 ja lähti Kalifornian yliopiston Velero-alukselle merentutkimus- ja vedenalaistehtäviin. Hän palasi Suomeen vuonna 1984. Lehtonen johti off-shore-alusten ja sukellusveneiden valmistusta Laivateollisuus Oy:ssä ja ISD Oy:ssä. Vuodesta 1995 hän oli kapteenina monitoimimurtajilla Itämerellä ja off-shore-erikoisaluksilla Pohjanmeren, Etelä-Amerikan ja Afrikan öljykentillä. Hän oli työssään erikoistunut syvällä tapahtuviin vedenalaisiin tutkimus‑, rakennus‑ ja pelastustehtäviin.


title: Juha Lehtonen

text: Lehtonen kirjoitti neljä kirjaa ja lukuisia artikkeleita. Lehtosen käsikirjoittama kolmiosainen kuunnelmasarja "Atlantic Unicorn" voitti vuoden 2004 radion fiktiosarjan KOURA‑palkinnon.


title: Gloria Steinem

text: Gloria Marie Steinem (s. 25. maaliskuuta 1934) on yhdysvaltalainen feministi, journalisti ja naisasianainen. Hän on "Ms." -aikakauslehden perustaja ja alkuperäinen kustantaja sekä naisten politiikkaan osallistumisen edistäjä. Steinem tunnetaan myös "New York" -lehden kolumnistina.


title: Gloria Steinem

text: Steinem oli Yhdysvaltain keskustiedustelupalvelun (CIA) agentti, jonka oli tarkoitus soluttautua "National Student Associationiin" (NSA). CIA pyrki varmistamaan että NSA:n johtoon valitaan taipuvaisia opiskelijoita ja että siellä omaksutaan Yhdysvaltain hallituksen haluamia poliittisia kantoja. Steinem on myöhemmin sanonut, että jos hän saisi valita, hän tekisi sen uudelleen.


title: Gloria Steinem

text: Gloria Steinem syntyi Toledossa, Ohiossa. Isä Leo Steinem oli yhdysvaltainjuutalainen kiertävä antiikkikauppias. Glorian äiti oli skotlantilaista alkuperää oleva presbyteeri, mutta Gloria sai teosofiaan pohjautuneen kasvatuksen. Sittemmin hänet kastettiin 10-vuotiaana kongregationalistisen kirkon jäseneksi. Steinem isoäiti Ruth Nuneviller oli syntynyt Saksassa, mutta tämä sukuhaara on alkujaan Venäjältä. Eniten Gloria tunsi kuitenkin vetoa juutalaisuuteen, erityisesti sen feministisiin piirteisiin. Hän ei koskaan ole kokenut itseään kristityksi, vaan on halunnut puolustaa juutalaisia, jos hän on nähnyt sen tarpeelliseksi.


title: Gloria Steinem

text: Perhe jakautui vuonna 1944 isän muuttaessa Kaliforniaan etsimään työtä Glorian asuessa äitinsä Ruthin kanssa Toledossa. Hän huolehti lapsena sairaasta äidistään ja auttoi perhettään yhdessä siskonsa Susannen kanssa. Vuosia myöhemmin Steinem kuvasi suhdettaan äitiinsä keskeiseksi yhteiskunnallisen epäoikeudenmukaisuuden ymmärtämisessä. 34-vuotiaana Ruth kärsi hermoromahduksen minkä seurauksena hänestä tuli invalidi, joka kärsi harhakuvitelmista jotka toisinaan kääntyivät väkivaltaisiksi. Hän ei kyennyt työntekoon ja pelkäsi yksinoloa. Ruth vietti kuukausia henkisesti häiriintyneille tarkoitetuissa parantoloissa. Ennen sairauttaan hän oli valmistunut Oberlin Collegesta, työskennellyt sanomalehtitoimittajana jaopettanut vuoden laskentoa college-tasolla. Steinemin isä kuitenkin vaati että Ruth luopuu urastaan ja erosi hänestä Ruthin sairastuttua. Lääkäreiden apaattisuus ja ammattisuuntautuneiden naisten sosiaalinen syrjintä vakuutti Gloria Steinemin siitä, että naiset tarvitsivat kipeästi sosiaalista ja poliittista yhdenvertaisuutta.


title: Gloria Steinem

text: Gloria Steinem kävi Waite High Schoolia Toledossa, valmistui Western High Schoolista Washingtonissa ja kävi Smith Collegea, missä hän on edelleen aktiivinen.


title: Gloria Steinem

text: Vuonna 1963 Steinem työskenteli Playboy Bunnyna ("puputyttönä") New Yorkin Playboy Clubilla tehdäkseen paljastuskirjoituksen siitä, miten naisia kohdeltiin klubeilla. Artikkelista tuli sensaatio ja Steinemista kysytty kirjoittaja.


title: Gloria Steinem

text: Julkkishaastatteluiden jälkeen Steinem pääsi lopulta raportoimaan politiikkaa, George McGovernin presidentinvaalikampanjaa, mikä johti työhön "New York" -aikakauslehdellä. Hänestä tuli poliittisesti aktiivi feminismiliikkeessä ja media näytti pitävän häntä jonkinlaisena feministijohtajana. Steinem toi muita huomattavia feministejä esille, kiersi maata lakimies Florynce Rae "Flo" Kennedyn kanssa ja oli vuonna 1971 perustamassa poliittisia naisjärjestöjä "National Women's Political Caucus" ja "Women's Action Alliance".


title: Gloria Steinem

text: Vuonna 1972 hän oli perustamassa feminismiä esiintuovaa "Ms." -aikakauslehteä. Heinäkuussa 1972 julkaistu 300 000 kappaleen kokeilupainos myytiin maanlaajuisesti loppuun kahdeksassa päivässä. Se sai hämmästyttävät 26 000 tilaajaa ja yli 20 000 lukijakirjettä muutamassa viikossa. Steinem kirjoitti lehteen niin kauan kunnes lehti myytiin vuonna 1987.


title: Gloria Steinem

text: Steinem on osallistunut aktiivisesti politiikkaan ja presidentinvaalikampanjoihin aina vuoden 1952 Adlai Stevensonin kampanjan tukemisesta lähtien.


title: Gloria Steinem

text: Vuonna 2000 Steinem meni naimisiin David Balen kanssa. He olivat naimisissa vain kolme vuotta Balen kuoltua aivolymfoomaan 30. joulukuuta 2003.


title: Gloria Steinem

text: Steinemin asenne ja näkökannat feministisiin kysymyksiin ovat vaihdelleet vuosien mittaan. Hän kannattaa oikeutta aborttiin ja vastustaa pornografiaa (erotuksena erotiikasta). Steinemin naisten sukupuolielinten silpomista käsittelevä artikkeli toi aiheen amerikkalaisten tietoisuuteen. Hän tuomitsi transsukupuolisuuden "kirurgiset leikkaukset omalla kehollaan". Tunnettu on Steinemin lause: "If the shoe doesn't fit, must we change the foot?", 'Jos kenkä ei sovi, pitääkö jalkaa muuttaa?'.


title: Gloria Steinem

text: Carolyn Heilbrun julkaisi vuonna 1995 Steinemin elämäkerran "The Education of A Woman: The Life and Times of Gloria Steinem".


title: Gloria Steinem

text: Steinemin mukaan HLBT ja feminismi ovat sidoksissa toisiinsa. Steinemin mukaan homojen oikeuksia ajavat ja naisten oikeuksia ajavat taistelevat samaa vihollista vastaan.


title: Bellanca Citabria

text: Bellanca 7 Citabria on yhdysvaltalaisen Bellanca-yhtiön urheilulentokone, jota käytetään mm. taitolennon opetukseen.


title: Bellanca Citabria

text: Koneen ensilento tehtiin vuonna 1944.


title: Bellanca Citabria

text: Valmistetut tyypit ovat 7ECA, 7GCAA, 7GCBC ja 7KCAB. Kaikkiaan Citabrioita on tehty yli 5000 kappaletta.


title: Gigi D’Agostino

text: Luigino Celestino di Agostino, taiteilijanimeltään Gigi D’Agostino, (s. 17. joulukuuta 1967, Torino, Italia) on italialainen DJ, remixaaja ja musiikkituottaja. Vuonna 1986 hän aloitti uransa italodisko-DJ:nä, ja julkaisi ensimmäisen miksauksensa "Psychodelic". Hänen tunnetuimpiin kappaleisiinsa kuuluvat mm. cover -versio englantilaisen Nik Kershawin kappaleesta The Riddle, sekä kappaleet L'amour Toujours (I'll Fly With You) ja La Passion.


title: Werner Israel

text: Werner Israel O.C., FRSC, FRS (s. 4. lokakuuta 1931) on kanadalainen fyysikko.


title: Werner Israel

text: Israel syntyi alkujaan Berliinissä, mutta hän kasvoi pääosin Etelä-Afrikan Kapkaupungissa ja opiskeli Kapkaupungin yliopistossa. Filosofian tohtoriksi hän valmistui Dublinin Trinity Collegesta. Ennen jäämistään eläkkeelle vuonna 1996 hän työskenteli myös fysiikan professorina Albertan yliopistossa Kanadassa.


title: Werner Israel

text: Israel on kirjoittanut kollegansa Stephen Hawkingin kanssa kaksi oppikirjaa: "General Relativity: An Einsteinian Centenary Survey" ja "300 Years of Gravity".


title: Werner Israel

text: Israel on Royal Society of Canadan sekä brittiläisen Royal Societyn jäsen, minkä lisäksi hänellä on arvonimi Order of Canadassa.


title: Over the Hills and Far Away (Led Zeppelinin kappale)

text: ”Over the Hills and Far Away” on Led Zeppelinin kappale. Se julkaistiin albumilla "Houses of the Holy" vuonna 1973. Samana vuonna se esitettiin Madison Square Gardenissa konsertissa, joka taltioitiin ja julkaistiin myöhemmin DVD:nä.


text: Kappale alkaa kitaristi Jimmy Pagen kitarasoitolla. Kohdassa 1:27 alkaa kertosäe, jossa basso ja rummut tulevat mukaan. Kappale rakentuu vähän ajan kuluttua matalaan sooloon, joka päättyy kitarasoittoon. Kappale palaa sen jälkeen takaisin kertosäkeeseen ja sen jälkeen kerrostalon rappukäytävässä soitettuun päätöselementtiin.


title: Pöytäkirja

text: Pöytäkirja (lyhenne ptk.) on kokouksesta tai virallisesta toimituksesta laadittu määrämuotoinen selostus.


title: Pöytäkirja

text: Pöytäkirja laaditaan yleensä, jos kokouksesta tai toimituksesta on etukäteen olemassa esityslista, muuten kyseessä on muistio. Pöytäkirjan laatii kokouksen sihteeri tai erikseen nimetty henkilö, joka tekee muistiinpanoja kokouksen aikana. Muistiinpanot ovat pöytäkirjassa samassa järjestyksessä kuin esityslistassa.


title: Pöytäkirja

text: Pöytäkirja tarkastetaan tavallisesti siksi, että voidaan varmistaa kokouksessa tehdyt päätökset. Vaikka kokoukseen olisi valmisteltu etukäteen päätösehdotukset, puheenjohtaja ja sihteeri varmentavat useimmiten allekirjoituksillaan myös tällaisen "päätöspöytäkirjan" merkiksi sen hyväksymisestä. Samasta syystä allekirjoitetaan "keskustelupöytäkirjat", joihin taltioidaan päätöksiin liittyvää keskustelua. Niissä myös eri mielipiteiden kirjaaminen tulee näin varmennettua.


title: Pöytäkirja

text: Joissakin tapauksissa pöytäkirjan tarkastavat ja allekirjoittavat myös erilliset pöytäkirjan tarkastajat. Jos kokouksen valitsemat tarkastajat huomaavat pöytäkirjassa virheitä, he vaativat puheenjohtajan ja sihteerin korjaamaan ne ennen allekirjoitustaan. Pöytäkirja voidaan kuitenkin hyväksyä myös vasta seuraavassa kokouksessa, mahdollisten korjausten jälkeen. Samoin se voidaan kierrättää osanottajilla kokouksen jälkeen kommentteja varten.


title: Pöytäkirja

text: Pöytäkirjan rakenne riippuu kokouksen tai toimituksen luonteesta, samoin kuin kokouksen järjestävän organisaation omista periaatteista. Monet viranomaisten toimitukset ja kokoukset sekä hallinnolliset palaverit dokumentoidaan tietyn kaavan mukaan, yrityksissä taas laatujärjestelmä voi edellyttää tiettyä käytäntöä. Myös yhdistyksissä voidaan käyttää hyvinkin määrämuotoisia pöytäkirjan laatimismalleja. Pöytäkirjan rakenne toteutuu käytännössä useimmiten tekstinkäsittelyohjelmalla tuotetun dokumenttipohjan avulla.


title: Pöytäkirja

text: Pöytäkirjan alkuun kirjoitetaan yleensä kokouksen tai toimituksen nimi, aika, paikka ja osallistujat, puheenjohtaja, sihteeri ja mahdolliset ääntenlaskijat erikseen mainittuina. Jos jotkut ovat paikalla erikseen kutsuttuina tai vain osan aikaa, se voidaan myös merkitä, samoin kuin osallistumisesta estyneet tai saapumatta jääneet.


title: Pöytäkirja

text: Varsinainen pöytäkirja dokumentoi kokouksen tai toimituksen kulun esityslistan mukaisesti, joka on tavallisesti pöytäkirjan liitteenä mahdollisten muiden etukäteen tai kokouksessa jaettujen dokumenttien kanssa. Pöytäkirjaan voidaan liittää erikseen sovittuna myös aineistoa, joka ei ole varsinaisessa kokouksessa saatavilla. Kokouksen laillisuus tai päätösvaltaisuus on useimmiten yksi esityslistan kohdista eikä sitä tarvitse muuten pöytäkirjaan merkitä. Sen sijaan erikseen voidaan todeta esimerkiksi pöytäkirjan jakelu ja merkintä luottamuksellisuudesta tai julkisuudesta, samoin kuin mahdollinen esillepano ja pöytäkirjan tarkastajien allekirjoitukset tai joskus parafointi. Jälkimmäisessä tarkastajat vahvistavat pöytäkirjan siten, että merkitsevät nimikirjaimensa jokaiselle sivulle.


title: Pöytäkirja

text: Laaditut pöytäkirjat säilytetään tavallisesti arkistossa joko virallisen tai muun sovitun arkistointikäytännön mukaisesti. Arkisto voi olla myös sähköinen tietovarasto. Ajatuksena on paitsi pitää dokumentoidut päätökset tallessa, myös voida jakaa pöytäkirja myöhemminkin tai ottaa siitä tarvittaessa kopioita. Esimerkiksi joihinkin yhdistyksiä koskeviin asiakirjoihin pitää liittää tiedoksi tehtyjä päätöksiä. Tällöin riittää yleensä pöytäkirjan ote, jonka kaksi henkilöä todistaa oikeaksi. Myös virallisten kokousten päätöksistä tiedotetaan asianosaisille usein pöytäkirjanotteella.


title: Juho Jokinen (jääkiekkoilija, 1976)

text: Juho Jokinen (s. 23. helmikuuta 1976 Jyväskylä) on suomalainen jääkiekkohyökkääjä, joka on pelannut jääkiekon SM-liigan 1994–1995 JYPssä, mutta siirtyi sen jälkeen TPS:ään Turkuun


title: Juho Jokinen (jääkiekkoilija, 1976)

text: Jokinen on aloittanut peliuransa Jyväskylän JYP:ssä. Jokinen on edustanut Suomea myös 18- ja 20-vuotiaiden nuorten maajoukkueissa. Hän on JYP:n jälkeen pelannut Kiekko-67:ssa Turussa, TPS:ssä, Porin Ässissä, Pelicansissa, Kuopion Kalpassa, kunnes kaudella 1999–2000 hän siirtyi Ranskaan.


title: Rovaniemen valtaus

text: Rovaniemen valtaus tapahtui toisen maailmansodan aikaan Lapin sodassa 16. lokakuuta 1944 suomalaisjoukkojen edetessä Rovaniemen kauppalaan, josta peräytyvät saksalaisjoukot olivat vetäytyneet pohjoiseen.


title: Rovaniemen valtaus

text: Suomalaisjoukot lähestyivät Rovaniemen kauppalaa kahdesta pääsuunnasta: Kemin maantietä pitkin eteni Tornioon maihinnousun tehnyt "Ryhmä Pajari", ja idän puolella Ranuan suunnasta "Ryhmä Lagus". Lagus eteni kolmessa osassa: Ranuantietä taisteluosasto Kurenmaa ja pohjoisempana jokivartta pitkin Jääkäriprikaati. Kemintietä etenevä Pajarin ryhmä käsitti kärkenä Taisteluosasto Halstin ja sen takana Taisteluosasto Loimun sekä joen eteläpuolella kulkevan Vahvennetun 15. Prikaatin.


title: Rovaniemen valtaus

text: Saksalaisten vetäytymissuunnitelmaan kuului poltetun maan taktiikka. Käsky Rovaniemen kauppalan tuhoamiseen annettiin useassa vaiheessa: 6. lokakuuta vain saksalaisten jälkeensä jättämä oma infrastruktuuri ja laitteistot tuli hävittää. Saksalaiset ryhtyivät tuhoamaan Pöyliövaaran ja Kursunkijärven maastossa sijainnutta varuskunta-aluettaan seuraavana päivänä. 9. lokakuuta armeijakunnan päällikkö kenraalieversti Lothar Rendulic määräsi tuhottavaksi Suomen valtion rakennukset ja pari päivää myöhemmin kaikki julkiset rakennukset. Viimein 13. lokakuuta joukoilla oli määräys tuhota kaikki asumukseksi kelpaavat rakennukset, lukuun ottamatta kirkkoja, sairaaloita ja taloja joissa asukkaat olivat paikalla. Käytännössä kaikki rakennukset, jopa Pöyliövaaran hyppyrimäki tuhottiin. Samaten poltettiin kirkko, kuten useilla muillakin paikkakunnilla. Saksalaiset hävittivät kauppalaa järjestelmällisesti sytyttäen rakennuksia tuleen aivan viime hetkiin asti. Kauppalan rakennuskannasta tuhoutui yli 90 prosenttia.


title: Rovaniemen valtaus

text: Laguksen ryhmä saavutti Rovaniemen seudun 14. lokakuuta. Saksalaisten pääjoukot olivat jo vetäytyneet kauppalasta, mutta vahvasti aseistetut motorisoidut jälkivarmistukset olivat jäljellä. Kauppala oli tulessa ja rakennusten tuhoaminen jatkui. Ounaskosken silta oli räjäytetty illalla 10. lokakuuta, Suutarinkorvan silta oli räjäyttämättä, mutta panostettavana.


title: Rovaniemen valtaus

text: Ensimmäisenä saapui Rovaniemen seudulle Jääkäriprikaati jokivartta seuraten Posion maantietä pitkin idästä. Kärjessä oli Jääkäripataljoona 5 (JP 5), seuraavina JP 3 ja JP 2. Jääkäripataljoona 4 ylitti joen ja eteni pohjoispuolta. Joukot olivat edenneet polkupyörämarssina ripeää vauhtia Narkausjärveltä saamatta taistelukosketusta edellä vetäytyviin motorisoituihin saksalaisjoukkoihin. Kuohunkijoelta oli yritetty laskea valiomiehistöillä miehitetyillä neljällä pikaveneellä kohti Rovaniemeä estämään liikenteellisesti tärkeiden kauppalan suurten siltojen tuhoaminen, mutta joen vuolaus ja koskipaikat estivät veneiden käytön. Rovaniemen 300-metrisen Suutarinkorvan sillan itäpuolella, Yliniemen kohdalla lähellä Koskenkylää joukot kohtasivat linnoittautuneet saksalaisasemat iltapäivällä 14. lokakuuta. Saksalaiset vetäytyivät asemistaan taistellen kohti siltaa ja sitä pitkin joen pohjoispuolelle. Jääkäriprikaatin JP 5 eteni kärjessä kohti Suutarinkorvan sillan eteläpäätä.


title: Rovaniemen valtaus

text: Rovaniemen rautatieaseman ratapiha sijaitsi tuolloin kauppalan keskustassa nykyisen valtatie 4:n tieleikkauksen kohdalla. Ratapihalla seisoi täyteen lastattu ammustarvikejuna ilman veturia: 400 tonnia tykistön ja kranaatinheittimien ammuksia, valopatruunoita ja miinoja. Koska kauppalassa riehuvat tulipalot aiheuttivat junan räjähdysvaaran, komensi päivällä saksalainen eversti Schreiber junan hinattavaksi panssarivaunulla ratapihan eteläosaan avonaisempaan maastoon. Schreiberille tuntemattomasta syystä illansuussa juna oli kuitenkin takaisin ratapihalla: joko se oli hinattu sinne, vierinyt itsekseen tai sitä ei ollut siirretty lainkaan. Vaikka junan räjähdysvaara oli ilmeinen, oli Schreiberin pakko jättää vaunut paikoilleen, sillä saksalaisilla ei ollut enää paikalla panssarivaunuja eikä muuta raskasta kalustoa, jolla juna olisi voitu hinata turvaan. Ammuslasti räjähti samana iltana. Junanvaunujen räjähtelyä jatkui useita tunteja, ja pitkin kauppalan keskustaa vaunuista lentelevät ammukset aiheuttivat lisää tulipaloja ja yllättäviä tappioita saksalaisille. Ammuksia satoi kauppalan ulkopuolelle asti.


title: Rovaniemen valtaus

text: Räjähdys aiheutti myös paineaallon, joka kolmen kilometrin etäisyydestä huolimatta pyyhkäisi Suutarinkorvan sillan kannelle saksalaisten sillan räjäytystä varten asettamat räjähteet jokeen. Suomalaisten kiivaasta häirinnästä huolimatta saksalaiset panostivat sillan uudelleen ja räjäyttivät sen kello 21.30. Pysäyttääkseen sillan jäänteitä pitkin hyökänneen suomalaisten JP 3:n 1. Jääkärikomppanian saksalaiset ajoivat vielä sillan kupeeseen junan, jonka räjäyttivät ja sen jälkeen vetäytyivät Jäämerentietä pohjoiseen. Suomalaisten hyökkäyksen myötä väylä kauppalasta Jäämerentielle oli katkaistu.


title: Rovaniemen valtaus

text: Jääkäripataljoona 5 jatkoi Jäämerentietä kauppalaan päin tehtävänään varmistaa Ounaskosken silta. Saksalaiset olivat räjäyttäneet 315-metrisen sillan kuitenkin jo 10. lokakuuta. Etelämpää Ranuan tietä edenneet Laguksen muut joukot, Taisteluosastot Hanste ja jäljempänä Kurenmaa, valtasivat saksalaisten tuhoaman varuskunta-alueen Pöyliövaaran ja Kursunkijärven maastossa. Joukot saapuivat Kemijoen etelärannalle lauantai-iltana, 14. lokakuuta. Lounaasta Kemintietä pitkin kohti Rovaniemeä marssivat Ryhmä Pajarin joukot olivat vielä lauantaina parinkymmenen kilometrin päässä kauppalasta.


title: Rovaniemen valtaus

text: 15. lokakuuta Taisteluosasto Hanste saavutti Jääkäriprikaatin kärkijoukot edettyään Pullinpuolelle, keskustaa vastapäätä olevalle Ounasvaaran rinteelle, josta osasto pyrki häiritsemään rakennuksia tuhoavia saksalaisjoukkoja joen toisella puolella. Suomalaisten häirintätulitus saikin säästettyä joitakin rakennuksia vastapäisellä rannalla. Väsyneet joukot käskettiin kuitenkin pysyttäytymään joen itäpuolella.


title: Rovaniemen valtaus

text: Suutarinkorvan sillan tienoilla Jääkäriprikaatin kolmas pataljoona ylitti joen tilapäisveneillä Saarenkylän puolelle. Sillan kohdalle ryhdyttiin rakentamaan ylikulkupaikkaa. Pohjoisrantaa pitkin edennyt Jääkäripataljoona 4 eteni läpi Saarenkylän ja yritti Yläkunnarin kohdalla ylittää joen. Saksalaisten vastarinta oli kuitenkin liian kovaa, ja Jääkäriprikaati komennettiin saksalaisten perään Jäämerentielle.


title: Rovaniemen valtaus

text: Ranuan tietä edenneet joukot löysivät Ounasvaaran rinteeltä saksalaisten jättämän osittain tuhotun suuren elintarvikevaraston, puoli miljoonaa tölkkiä erilaisia säilykkeitä. Alue oli kuitenkin vaarallinen: lääninsairaalan katolla ollut tulenjohtaja osoitti alueelle tykkitulta Korkalovaarassa sijaitsevasta patterista, lisäksi saksalaiset tulittivat aluetta panssarintorjuntatykeillä ja konekivääreillä. Nälkäiset joukot täydensivät heikkoja varastojaan välittämättä saksalaisten tulituksesta ja useat suomalaissotilaat kaatuivat.


title: Rovaniemen valtaus

text: Samana päivänä, 15. lokakuuta Kemintietä pitkin saapuvan Pajarin ryhmän Jalkaväkirykmentti 11:n (JR 11) eteneminen pysähtyi maantien varteen Ala-Korkalon Kuolaniemeen ja Mäntyniemeen tulivoimaisiin saksalaisasemiin, vajaat kymmenen kilometriä Rovaniemen keskustasta. Tietäen että kauppalan tuhoaminen oli täydessä käynnissä, päätti kärkijoukoissa kulkeva Halsti jatkaa koukkauksella eteenpäin katkaistakseen saksalaisten perääntymistien Ounasjokivartta pitkin luoteeseen. Hän jätti Ala-Korkaloon yhden pataljoonan, ja otti mukaansa JR 11:stä II ja III pataljoonan ja Erillinen Pataljoona 13:n, viimeksi mainitun ilman lupaa, sillä yksikkö oli Pajarin komennossa. Pimeässä yössä joukot siirtyivät maantieltä metsään löytääkseen kauppalaan johtavan rautatielinjan. Rautatietä pitkin taisteluosasto eteni itään kohti kauppalaa, kunnes kolmen kilometrin päässä rautatieasemalta törmäsi vahvoihin saksalaisasemiin ja hyökkäys pysähtyi.


title: Rovaniemen valtaus

text: Halsti jätti yhden pataljoonan, II/JR 11:n rautatien luokse, ja taisteluosasto kääntyi kohti pohjoista. Tarkoitus oli kiertää Korkalovaaran länsirinnettä pitkin ja koukata kauppalaan pohjoisempaa. Yön pimeydessä marssiosasto kuitenkin venyi ja katkesi kahtia. Alkupää harhautui kauppalan suuntaan liian aikaisin, nousi Korkalovaaran huipulle ja törmäsi saksalaisten asemiin. Kiivaassa tulituksessa osasto levisi pitkin metsiä. Saksalaisten jatkaessa tulitusta summamutikassa yön pimeyteen ja valorakettien syttyessä taivaalle paljastuivat saksalaisten asemat suomalaisille. Puolustuslinja vei katkeamattomana nauhana etelästä pohjoiseen erottaen kauppalan keskustan niemen kärkeen. Kysymyksessä oli operaatio Birken johdosta rakennettu, linnoitettu puolustuslinja "Ringwall". Suomalaiset pääsivät irtautumaan taemmas metsiin, kokosivat harhailevat joukkonsa ja vetäytyivät rautatien tuntumaan lepäämään muutamaksi tunniksi.


title: Rovaniemen valtaus

text: Taisteluosasto Halsti suuntasi maanantain 16. lokakuuta valjetessa koukaten kohti pohjoista. Tarkoitus oli edetä Mäntyvaaran kautta soisen maaston yli Vennivaaraan ja sieltä käsin katkaista luoteeseen Kittilään johtava maantie, joka oli nyt saksalaisten ainoa vetäytymisreitti kauppalasta. Iltapäivällä raskaan suomarssin jälkeen osasto pääsi ryhmittymään Kittilän tien varteen, ja avasi tulen yhtäaikaisesti usean kilometrin matkalla kohti tietä pitkin eteneviä kolonnia. Tie katkaistiin kahdella pataljoonalla kello 16 kahdesta kohtaa, väliin jäi noin kilometrin matka. Saksalaisten vastarinta ja tulitus oli kuitenkin kiivasta, ja mitä pitemmälle päivä ehti sitä kovemmaksi taistelut kävivät. Illan tultua suomalaisjoukoilta loppuivat ammukset, sillä Pajarin ja Halstin erimielisyyksien vuoksi ammushuoltoon ei ollut varattu joukkoja. Toinen pataljoonista joutui irtautumaan jo kello 19. Jäljelle jääneet joukot eivät voineet mitään saksalaisten tulivoimaiselle rynnäkölle keskiyöllä. Saksalaiset mursivat sulun poistuen kovaa vauhtia kohti Kittilää ja Muoniota. Rynnäkössä saksalaiset muun muassa tulittivat suomalaisasemia lyhyeltä etäisyydeltä lukuisten panssarikauhujen voimin. Suomalaisten oli vetäydyttävä Vennivaaran metsiin viimeistenkin saksalaisjoukkojen lähtiessä kauppalasta.


title: Rovaniemen valtaus

text: Saksalaiset olivat jatkaneet rakennusten tuhoamista kauppalassa keskeytymättä ympäristön taisteluista huolimatta. Maanantaina 16. lokakuuta kello 18, vielä viime hetkellä ennen viimeisten saksalaisjoukkojen vetäytymistä polttoryhmä sytytti Rovaniemen kauppalan kirkon palamaan. Ala-Korkalossa saksalaiset irtautuivat kovien taisteluiden jälkeen, ja Ryhmä Pajarin Jalkaväkirykmentti 11 eteni pitkin Kemintietä saksalaisia seuraten ja tunkeutui ensimmäisenä suomalaisjoukkona kauppalaan noin kello 20.30. Saksalaiset vetäytyivät edellä antautumatta taisteluun. Kauppalan rakennukset ja kadut olivat vahvasti miinoitettuja, tulipalot raivosivat osin yhä, ja rauniokasat olivat hehkuvia pätsejä. Savua oli joka paikassa. Joukot jatkoivat saksalaisjoukkojen perässä Kittiläntielle, jossa ne kohtasivat saksalaisten lähdettyä Vennivaarasta tielle siirtyneet Taisteluosasto Halstin joukot. Seuraavana päivänä, 17. lokakuuta, suomalaisjoukot ottivat kauppalan hallintaansa.


title: Kaisu Koivisto

text: Kaisu Koivisto (s. 1962) on suomalainen kuvataiteilija. Helsingissä asuva ja työskentelevä Koivisto on tullut tunnetuksi ennen kaikkea eläinmateriaaleista tekemistään installaatioista. Hänen työskentelyssä on kaksi juonnetta – kierrätysmateriaalien ja esineiden fyysisyys ja toisaalta valokuvan ja videon etäännyttävä ominaisuus. Näiden kahden piirteen yhdistäminen kiehtoo Koivistoa. Hän käyttää usein valokuva- ja videoteosten aineksina materiaaleja, joita on konkreettisesti hänen installaatioissaan ja esineteoksissaan. Tunnusomaista niille on ihmisen ja eläimen tai luonnon suhteen pohtiminen.


title: Kaisu Koivisto

text: Koivisto käsittelee teoksissani aiheita, jotka liikkuvat historian, ekologian, turismin ja estetiikan rajapinnoilla. Hän tarkastelee luonnon ja kulttuurin liitoskohtia: tapoja, joilla ihminen pyrkii valjastamaan luontoa omiin tarpeisiinsa.


title: Kaisu Koivisto

text: Koiviston teoksissa on surrealistinen pohjavire: esineet eivät olekaan sitä, miltä ensi silmäyksellä näyttää. Yllättävät aiheen ja materiaalin yhdistelmät ja ambivalentti kauneus ovat leimallisia Koiviston teoksille: samanaikainen houkuttelevuus ja vastenmielisyys, synteettinen ja orgaaninen, henkisyys ja materiaalien korostunut fyysisyys. ”Elämme esineiden ja materiaalien maailmassa. Kasvun ja hajoamisen prosessit näkyvät materiaaleissa, joita käytän teoksissani: naarmut, tahrat ja kulumat. Kierrätettyjä ja löydettyjä materiaaleja kuten vanhoja nahkatakkeja työstäessäni niihin tulee yksi elinkaaren osa lisää,” kertoo Koivisto.


title: Kaisu Koivisto

text: Kaisu Koivisto valittiin vuonna 1996 Vuoden nuoreksi taiteilijaksi, jolloin hänellä oli Tampereen taidemuseossa laaja näyttely. Koiviston teoksia on useissa merkittävissä kokoelmissa. Hän on opiskellut Kankaanpään taidekoulussa ja Taideteollisessa korkeakoulussa (TaM).


title: Kaisu Koivisto

text: Koiviston teoksia on ollut esillä muun muassa Venetsian biennaalissa, taidemuseo Kumussa, Kiasmassa, Wäinö Aaltosen museossa ja Turun taidemuseossa. Hänellä on ollut yksityisnäyttelyitä Galleria Brondassa, Galleria Heinossa ja Galleria Sculptorissa. Hänen näyttelynsä "New Yorkin lehmät: lajin palauttaminen" (Cows in New York City: Reintroducing the Species) kiersi muun muassa New Yorkissa, Australiassa ja Porin taidemuseossa.


title: Richard Lynn

text: Richard Lynn (s. 1930) on Ulsterin yliopiston professori (emeritus), joka on tutkinyt erityisesti älykkyyttä, rotujen ja sukupuolten välisiä eroja sekä eugeniikkaa. Lynn väitteli tohtoriksi psykologian alalta Cambridgen yliopistosta.


title: Richard Lynn

text: Vuosien saatossa Lynn on julkaissut lukuisia kirjoja älykkyydestä. Teoksissa "IQ and the Wealth of Nations" (2002) ja "IQ and Global Inequality" (2006) hän esittää yhdessä professori Tatu Vanhasen kanssa valtioiden varallisuuserojen olevan selitettävissä väestön älykkyysosamäärällä. Vuonna 2006 Lynn julkaisi kirjan "", johon on koottu eri väestöjen keskimääräiset älykkyysosamäärät. Hän on myös yhdistänyt uskovaisuuden ja uskonnollisuuden alhaisempaan älykkyysosamäärään. Tätä hän on perustellut muun muassa sillä, että tieteenharjoittajat ovat muita useammin ateisteja. Vuonna 2012 Lynn julkaisi pseudotieteenä pidetyn tutkimuksen, jossa hän todisti rotujen älykkyyden ja penisten pituuden välillä olevan yhteyden.


title: Richard Lynn

text: Lynn on tunnettu myös eugeniikan vankkana puolestapuhujana. Kirjassaan "Eugenics: A Reassessment" (2001) hän ennustaa, että Kiina ajaa länsimaiden ohi, koska länsimaiden yksilönoikeuksien korostus ei mahdollista tehokasta eugeniikkaa.


title: Richard Lynn

text: Vuonna 2004 Lynn julkaisi tohtori Paul Irwingin kanssa tutkimuksen, jonka mukaan miesten älykkyysosamäärä on keskimäärin viisi pistettä naisia korkeampi. "Nature"-lehti arvosteli Lynnin tutkimuksia naisten ja miesten välisistä älykkyyseroista kovin sanoin. "Naturen" mukaan Lynnin ja Irwingin tutkimuksen metodologia oli kelvoton, sillä he olivat valinneet aineiston tarkoitushakuisesti.


title: Ivanhoe

text: Ivanhoe on skotlantilaisen sir Walter Scottin kirjoittama romaani. Se julkaistiin 1820. Ivanhoeta pidetään eräänä historiallisen romaanin edelläkävijöistä, ja sen sanotaan ruokkineen 1800-luvun romantikkojen kiinnostusta keskiaikaa kohtaan. Romaani sijoittuu 1100-luvulle ja kertoo Wilfred Ivanhoesta, joka on eräs viimeisistä saksiaatelisista normannien valloittamassa Britanniassa. Kirjassa esiintyvät muiden muassa Rikhard Leijonamieli ja Robin Hood.


title: A Whole New World

text: ”A Whole New World” on kappale Disneyn vuoden 1992 elokuvasta "Aladdin". Sen on säveltänyt Alan Menken ja sanoittanut Tim Rice. Kappale on balladi elokuvan päähenkilöiden, Aladdinin ja prinsessa Jasminen, yhteisestä matkasta uuteen maailmaan. Elokuvan kohtauksessa kappaleen laulavat Aladdinin ja Jasminen ääninäyttelijät Brad Kane ja Lea Salonga. He esittivät kappaleen myös vuoden 1993 Oscar-gaalassa. Kappaleen singlejulkaisulla sen esittävät Peabo Bryson ja Regina Belle.


title: A Whole New World

text: "Aladdinin" suomenkieliseen jälkiäänitykseen kappaleen käänsi Pekka Lehtosaari nimellä ”Se on kuin yö”.


title: A Whole New World

text: ”A Whole New World” voitti vuoden 1992 parhaan laulun Oscar-palkinnon ja Golden Globe -palkinnon parhaasta kappaleesta. Kappale voitti myös Grammyn.


title: A Whole New World

text: Kappaleen singlejulkaisu ilmestyi 5. marraskuuta 1992 ja se saavutti ensimmäisen sijan Billboard Hot 100 -listalla 6. maaliskuuta 1993 ohittaen Whitney Houstonin kappaleen ”I Will Always Love You”, joka oli pitänyt listan kärkisijaa 14 viikkoa.


title: A Whole New World

text: ”A Whole New World” on ainoa Disney-kappale, joka on saavuttanut ensimmäisen sijan Yhdysvaltain singlelistalla. Kappale on julkaistu myös Sonyn vuonna 1999 julkaisemalla albumilla "All Time Greatest Movie Songs".


title: A Whole New World

text: Kuten useimmat Disney-kappaleet, myös ”A Whole New World” on käännetty useille eri kielille sitä mukaa, kun elokuva on julkaistu eri maissa.


title: Läkerol

text: Läkerol on alkujaan ruotsalainen makeispastilli, jota valmistaa Cloetta. Pastilleja on saatavilla useissa mauissa.


title: Läkerol

text: Läkerol-tuotemerkin perusti gävleläinen myyntimies Adolf Ahlgren vuonna 1909. Nimi tulee ruotsin sanasta ”läker” (). Alun perin tuotemerkin alla myytiin antiseptistä nestettä.


title: Läkerol

text: Pastilleihin on kuvattu A-kirjain Ahlgrenin mukaan.


title: Läkerol

text: Läkeroleja on myyty Skandinavian lisäksi Sveitsissä, Alankomaissa, Belgiassa, Pohjois-Euroopassa ja Aasiassa kuten Singaporessa ja Hong Kongissa.


title: Läkerol

text: Läkerol-tuotteita on muitakin kuin makeispastilleja.


title: Pyhä Vitus

text: Pyhä Vitus oli kristinuskon pyhimys. Hän syntyi noin vuonna 290 Sisiliassa ja koki marttyyrikuoleman keisari Diocletianuksen aikana. Vitus on yksi roomalaiskatolisen kirkon neljästätoista pyhästä auttajasta. Legendan mukaan hän paransi keisarin pojan tanssitaudista, ja häntä pidettiin sen jälkeen muun muassa tanssitautisten ja vuoteenkastelijoiden parantajana. Sairaus tunnetaan myös nimellä tanssitauti ja englanninkielisissä lähteissä sitä kutsutaan Sydenhamin koreaksi. Myöhemmin Pyhästä Vituksesta tuli myös tanssijoiden ja näyttelijöiden suojelija. Hänen muistopäiväänsä vietetään juliaanisen kalenterin mukaan 15. kesäkuuta, joka vastaa gregoriaanisen kalenterin 28. päivää. Maissa, joissa vallitsi saksalainen kulttuuri, ilmeni massahysteriana tanssihulluutta, jota ruvettiin nimittämään Pyhän Vituksen tanssiksi.


title: Pyhä Vitus

text: Suositulla Pyhällä Vituksella on monissa Euroopan maissa eri nimi: Guy (Ranska), Vito (Italia), Guido (Italia), Vid (Kroatia ja eteläslaavilaiset kielet), Vith, Vit (Tšekki), Veit (Saksa) ja Wit (Puola).


title: Pyhä Vitus

text: Pyhä Vitus kuvattiin yleensä kannattamassa käsivarrellaan pataa. Katsojien mielessä pienennettynä esitetty pata muistutti yöastiaa, niinpä Vituksesta tuli vuoteenkastelijoiden ja ripulitautisten parantaja.


title: Pyhä Vitus

text: Tšekin Prahassa on kaunis Pyhän Vituksen katedraali. Katedraalin kappelissa säilytetään valtion kruununjalokivikokoelmaa.


title: Harri Sailas

text: Harri Sailas (s. 12. joulukuuta 1951) on suomalainen ekonomi ja työeläkevakuutusyhtiö Ilmarisen entinen toimitusjohtaja. Hän aloitti Ilmarisen toimitusjohtajana vuoden 2007 alussa, kun edellinen toimitusjohtaja Kari Puro jäi eläkkeelle. Vuodesta 2016 lähtien Sailas on toiminut Solidiumin hallituksen puheenjohtajana.


title: Harri Sailas

text: Harri Sailas ilmoitti joulukuussa 2012 jatkavansa Ilmarisen toimitusjohtajana kevääseen 2015 asti. Samana vuonna hän täytti 64 vuotta.


title: Harri Sailas

text: Ennen nykyistä tehtäväänsä Sailas toimi Nordea Pankin varatoimitusjohtajana. Hänellä on takanaan yli 30 vuoden mittainen pankkiura Nordea Pankissa ja sen edeltäjissä Merita Nordbankenissa, Merita Pankissa ja Kansallis-Osake-Pankissa.


title: Harri Sailas

text: Vuoden 2008 alusta Sailas on toiminut Helsingin seudun kauppakamarin puheenjohtajana. Hän on ehdottanut Helsingin seudun kuntien Helsingin, Espoon, Vantaan ja Kauniaisen yhdistämistä.


title: Harri Sailas

text: Lisäksi Sailas on lentokenttäyhtiö Finavian hallituksen puheenjohtaja.


title: Harri Sailas

text: Sailaksen asema oli esillä eduskunnan hallituksen kyselytunnilla helmikuussa 2012, jossa Finnairin valtion omistajaohjauksesta vastaava ministeri Heidi Hautala kyseenalaisti Sailaksen toiminnan Finnairin ja Ilmarisen johdossa asiassa, joka koski Mika Vehviläisen asuntokauppaa.


title: Harri Sailas

text: Sailas asuu Ilmarisen omistamassa asunnossa, ja asuntoetu kuuluu hänen 487 228,62 euron peruspalkkaansa.


title: Harri Sailas

text: Sailas on kotoisin Nivalasta, jossa hän syntyi monilapsiseen perheeseen. Yksi hänen sisaruksistaan on valtiosihteeri Raimo Sailas. Veljekset ovat olleet Suomessa vaikuttavassa yhteiskunnallisessa asemassa, ja heillä on muun muassa kuntauudistuksesta ollut yhteinen näkemys. Kuntien palvelurakennetyöryhmässä istunutta Raimo-veljeään Harri Sailas neuvoi veljesten yhteishaastattelussa 2006 näin: ”Esityksen kannattaisi olla niin raju, jotta se olisi riittävän hyvä vesittyneenä.”


title: Roberto Di Donna

text: Roberto Di Donna (s. 8. syyskuuta 1968 Rooma) on italialainen pistooliampuja ja olympiavoittaja.


title: Roberto Di Donna

text: Di Donna voitti Atlantassa 1996 olympiakultaa 10 metrin ilmapistoolissa dramaattisten vaiheiden jälkeen. Ennen viimeistä laukausta johdossa ollut Kiinan Wang Yifu ampui vain 6,5 ja näin italialainen voitti kultaa 0,1 pisteen erolla. Wang pyörtyi tämän jälkeen ampumaradalle. Di Donna sai myös Atlantassa pronssia 50 metrin pistoolissa. Lisäksi hän on saavuttanut maailmanmestaruuskilpailuissa henkilökohtaista pronssia 10 metrin ilmapistoolissa Milanossa 1994 ja joukkue hopeaa samassa lajissa Milanossa ja Sarajevossa 1989.


title: Toledo (Ohio)

text: Toledo on kaupunki Ohion osavaltiossa Lucasin piirikunnassa Yhdysvalloissa. Se on saanut nimensä espanjalaisen Toledon kaupungin mukaan ja sijaitsee Eriejärven länsirannalla Michiganin osavaltion rajalla. Kaupunki on perustettu vuonna 1833 ja se on nykyisin merkittävä satama. Kaupunin asukasluku oli vuoden 2010 väestönlaskennan mukaan 287 208 ja suuremman metropolialueen 651 429.


title: Toledo (Ohio)

text: Toledo sijaitsee Maumee-joen suulla Ohion osavaltion luoteisosassa. Joki laskee Maumeenlahdelle, joka muodostaa puolestaan Suuriin järviin kuuluvan Eriejärven lounaisnurkan. Matkaa Toledosta Detroitin kaupunkiin Michiganin osavaltion puolella on noin 89 kilometriä. Kaupunkia ympäröivä alue on enimmäkseen tasaista. Toledon suurempi metropolialue käsittää myös Ottawa Hillsin, Maumeen, Oregonin, Sylvanian, Perrysburgin ja Rossfordin.


title: Toledo (Ohio)

text: Toledon ilmastoon vaikuttaa Suurten järvien läheisyys. Ilmasto on mannermainen ja vuodenkiertoon kuuluu neljä selvästi erottuvaa vuodenaikaa, jotka vaihtelevat lämpötilaltaan ja kosteuspitoisuudeltaan. Kuumimman kuukauden, heinäkuun, keskimääräinen ylin lämpötila on 28,6 °C. Tammikuu on kylmin kuukausi, jolloin keskimääräinen alin lämpötila on -9,5 °C. Keskimääräinen alin lämpötila on pakkasen puolella marraskuusta maaliskuuhun.


title: Toledo (Ohio)

text: Ennen eurooppalaistaustaisten siirtolaisten saapumista Maumee-joen suulla asui erie-intiaaneja. Vuonna 1615 alueella vieraili kanadanranskalainen Etienne Brule ja vuonna 1689 Robert Cavelier de La Salle julisti alueen osaksi Ranskaa kuningas Ludvig XIV:n nimissä. Ranskalaiset perustivat joen varrelle kauppa-asemia, mutta pian he joutuivat kilpailemaan brittien kanssa. Ranska menetti alueen briteille Suuren siirtomaasodan jälkeen vuonna 1763. Yhdysvaltojen vapaussodan jälkeen alueesta tuli osa Yhdysvaltoja. Maa kävi kuitenkin yhteenottoja alueen itniaanien kanssa. Toledon alueen siirtolaisuudesta tuli mahdollista vasta, kun intiaanit voitettiin lähellä käydyssä Fallen Timbersin taistelussa. Vuosina 1803–1805 rakennettiin nykyisen kaupungin paikalla sijainnut Fort Industry. Suuri osa alueen siirtolaisista pakeni kuitenkin vuoden 1812 sodan puhjettua.


title: Toledo (Ohio)

text: Vuoden 1812 sodan jälkeen alueelle oli muodostunut kaksi kylää, Port Lawrence (1817) ja Vistula (1832). Intiaanit menettivät viimeiset hallussaan pitämät alueet lähistöllä vuonna 1817. Port Lawrence ja Vistula yhdistettiin vuonna 1833, jolloin sai alkunsa nykyinen kaupunki. Uusi kaupunki sai nimensä espanjalaisen Toledon kaupungin mukaan. Syy nimen valinnalle ei kuitenkaan ole täysin selvä. Tarinan yhden version mukaan nimeä ehdotti paikallinen kauppias, koska se "kuulosti hyvältä ja saman nimisiä kaupunkeja ei vielä Amerikassa ollut". Niin tai näin Ohion Toledo on sittemmin tehnyt yhteistyötä Espanjan kaimansa kanssa eri aloilla. Vuosina 1835-1836 Toledo oli myöls osa Ohion ja Michiganin välistä aluekiistaa (ns. Toledon sota). Osavaltion lähettivät alueelle omia sotilaitaan, mutta lopulta verenvuodatukselta vältyttiin. Yhdysvaltain kongressi päätti lopulta antaa alueen Ohiolle, kun taas Michiganista tehtiin osavaltio ja se sai korvauksena Ylä-Michiganin niemimaan alueen.


title: Toledo (Ohio)

text: Liikenteen kehittyminen vauhditti sittemmin Toledon kasvua. Alueelle kaivettiin kanavia 1800-luvun puolivälillä ja vuosisadan loppuun mennessä paikastqa oli kehkeytynyt myös merkittävä rautatieliikenteen solmukohta. Myös kaupunin teollisuus kehittyi. Paikka tuli tunnetuksi lasitehtaistaan. Edward Libbey ja Michael Owens olivat merkittäviä alan pioneereja. Edward Ford perusti puolestaan mallikaupunki Rossfordin tehtaansa liepeille Toledon vieressä. Toisaalta Toledossa vuonna 1934 syttynyt autotehtaiden työntekijöiden lakko aiheutti verenvuodatusta liittovaltion sotilaiden puututtua lakkoiluun. Tapaus vahvisti sittemmin ammattiyhdistysliikkeiden asemaa autoteollisuudessa.


title: Toledo (Ohio)

text: Toledo lukeutuu Suurten järvien alueen merkittävimpiin satamiin. Saint Lawrencen vesitien kautta kaupungista on yhteys myös avomerelle. Sataman yhteyteen kuuluu vapaakauppa-alue. Sataman kautta kulkee esimkerkiksi viljaa, koneita ja malmia, sekä erityisen paljon kivihiiltä. Toledo lukeutuu maailman suurimpien kivihiilisatmien joukkoon.


title: Toledo (Ohio)

text: Toledo on tunnettu lasikaupunkina, sillä kaupungilla on pitkä historia lasiteollisuuden eri osa-alueilla: ikkunoissa, pulloissa, tuulilaseissa, rakennusmateriaaleissa ja lasitaiteessa, jota Toledon taidemuseossa on suuri kokoelma. Toledo on myös autoteollisuuskaupunki, jossa on valmistettu Jeep-autoja vuodesta 1941 lähtien.


title: Toledo (Ohio)

text: Vaikka Toledo on perinteisesti tunnettu autoteollisuudestaan, sen työllistävä vaikutus on vähentynyt. Suurimman työllistäjän asema on siirtynyt Jeepiltä Toledon yliopistoille ja terveydenhoitoalalle. Maailman suurin aurinkopaneelien valmistaja First Solar sai alkunsa Toledon yliopiston tutkimustyön tuloksena.


title: Toledo (Ohio)

text: Kotitalouksien keskimääräiset vuosittaiset ansiot Toledossa aikavälillä 2013–2017 olivat 35 808 Yhdysvaltain dollaria ja henkilöä kohden 21 238 dollaria. 26,5 % väestöstä eli köyhyysrajan alapuolella.


title: Toledo (Ohio)

text: Kaupunki omistaa Toledo Express- ja Toledo Executive -lentoasemat Paikallisbussiliikennettä hoitaa Toledo Area Regional Transit Authority. Capitol Limited ja Lake Shore Limited -junavuorot pysähtyvät Martin Luther King, Jr. Plaza -asemalla, joka oli vuonna 2012 käytetyin asema Ohiossa 68 000 matkustajalla.


title: Toledo (Ohio)

text: Toledon asukasluku oli vuoden 2010 väestönlaskennan mukaan 287 208 ja vuoden 2017 arvion mukaan 276 491. Suuremman metropolialueen asukasluku oli vuonna 2010 651 429. Kaupungin asukkaista 63,1 % oli taustaltaan valkoisia (latinot pois lukien 59,6 %), 27,2 % afroamerikkalaisia, 0,3 % intiaaneja, 8,3 % latinoja mistä tahansa rodusta ja 1,5 % aasialaisia. 7,2 % kaupungin asukkaista puhui kotonaan jotakin muuta kieltä kuin englantia ja 3,7 % kaupungin asukkaista oli syntynyt ulkomailla.


title: Toledo (Ohio)

text: Toledon suurin sanomalehti on vuodesta 1835 lähtien julkaistu päivittäin ilmestyvä "The Blade".


title: Toledo (Ohio)

text: Kaupungissa järjestettiin painin maailmamestaruuskilpailut vuosina 1962 ja 1966.


title: Eero Somervuori

text: Eero Somervuori (s. 7. helmikuuta 1979 Järvenpää) on suomalainen jääkiekkoilija. Hän on voittanut urallaan kaksi Suomenmestaruutta ja yhden Ruotsinmestaruuden. Somervuori teki elokuun 2017 lopussa maajoukkuetaukoon asti kestävän pätkäsopimuksen loukkaantumisista kärsineen Rauman Lukon kanssa, mutta ei kuitenkaan kerennyt pelaamaan kuin muutaman ottelun, kun hän loukkaantui itsekin. Lukko ei näin ollen enää jatkanut Somervuoren sopimusta vaan päästi hänet vapaille markkinoille.


title: Eero Somervuori

text: Somervuori debytoi Jokereiden SM-liigajoukkueessa vasta 16-vuotiaana kaudella 1995–1996, ja hänestä odotettiin jopa Teemu Selänteen manttelinperijää. Keväällä 1997 Somervuori voitti Jokereissa Suomen-mestaruuden. Tampa Bay Lightning varasi Somervuoden NHL:ään . Jokereissa pelatessaan mies ei kuitenkaan saanut vakiinnutettua kovin suurta roolia, joten hän lähti kevään 2000 jälkeen hakemaan peliaikaa HPK:sta. Hämeenlinnassa hänen kaksi parasta kautta sujuivat samassa ketjussa Tommi Santalan ja Antti Miettisen kanssa. Kyseinen kolmikko nousi yhdessä pelatessaan SM-liigan huipulle.


title: Eero Somervuori

text: Somervuori lähti kaudeksi 2003–2004 Tampa Bay Lightningin organisaatioon yhden vuoden sopimuksella. Kausi meni kuitenkin farmissa Hamilton Bulldogsin riveissä, eikä näyttöpaikkaa NHL:stä tullut. Pohjois-Amerikan visiitti jäi vuoden pituiseksi, ja Somervuori palasi SM-liigaan Kärppien riveihin. Kausi 2004–2005 päättyi Kärppien mestaruusjuhliin, ja Somervuori voitti toisen kerran SM-kultaa.


title: Eero Somervuori

text: Kärpistä Somervuori siirtyi Sveitsin pääsarjaan HC Ambrì-Piottaan, jossa pelasi kaksi kautta. Sveitsistä Somervuori siirtyi jatkamaan uraansa Ruotsiin. Kaudet 2007–2009 hän pelasi Elitserien-seura Färjestadissa. Keväällä 2009 hän voitti joukkueessa Ruotsin-mestaruuden. Somervuori oli joukkueensa kolmanneksi paras pistemies, muttei ollut tyytyväinen saamaansa peliaikaan, joten hän jätti joukkueen kauden jälkeen. Färjestadista Somervuori siirtyi Brynäsiin. Vuonna 2011 Eero Somervuori palasi Suomeen Helsingin IFK:n riveihin kaksivuotisella sopimuksella. Pelattuaan HIFK:ssa lopulta kolme kautta hän siirtyi HPK:hon kaudeksi 2014–2015.


title: Eero Somervuori

text: Somervuori edusti Suomea useissa ikäkausimaajoukkueissa nuorten tasolla. Hän pelasi alle 18-vuotiaiden EM-kilpailuissa 1996 ja 1997. Suomi voitti kultaa vuonna 1997 ja hopeaa 1996. Nuorten MM-kilpailuissa Somervuori edusti Suomea 1997, 1998 ja 1999. Vuonna 1998 Suomi voitti MM-kultaa, ja Somervuori valittiin turnauksen tähdistökentälliseen.


title: Eero Somervuori

text: Suomen aikuisten maajoukkueessa Somervuori ei ole pelannut yhtään arvoturnausta, mutta hän on edustanut Suomea kuitenkin monissa maaotteluissa ja Euro Hockey Tourin peleissä.


title: Tony Moore

text: Tony Moore on brittiläinen muusikko. Hän oli brittiläisessä heavy metal -yhtyeessä Iron Maidenissä vuonna 1977, mutta vain yhden konsertin ajan, koska Iron Maidenin perustajan Steve Harrisin mielestä koskettimet eivät sopineet Iron Maidenin musiikkityyliin.


title: Eigil Nansen

text: Eigil Nansen (18. kesäkuuta 1931 – 28. helmikuuta 2017) oli norjalaisen tutkimusmatkailijan Fridtjof Nansenin pojanpoika, joka sytytti olympiatulen Oslon Bislettin stadionilla vuoden 1952 talviolympialaisten avajaisissa. Vuonna 1991 Nansenille myönnettiin "Lisl ja Leo Eitzingerin palkinto" työstään pakolaisten ja ihmisoikeuksien hyväksi.


title: Muonion kirkonkylä

text: Muonion kirkonkylä on Muonion kunnan kuntakeskus. Muonio sijaitsee Muonionjoen rannalla. Valtatie 21 (E8) ja kantatie 79 (Kittilään) risteävät Muonion kirkonkylällä. Kylältä on myös siltayhteys Ruotsiin, josta ensin Muodoslompoloon, mistä tie nro 99 yhdistää pohjoiseen Karesuvantoon ja etelään Pajalaan.


title: Muonion kirkonkylä

text: Muonion kirkonkylällä on peruskoulu, lukio ja ammattikoulu. Lisäksi on ”hiihtolukio”, johon tulee oppilaita ympäri Suomea ja Suomen rajojen ulkopuoleltakin. Hiihtolukio on samassa rakennuksessa toimivien Muonion lukion ja Ammattiopisto Lappian yhteinen hiihtovalmennusryhmä "Ski College".


title: Karjasillan seurakunta

text: Karjasillan seurakunta on yksi Oulun seurakuntayhtymän seitsemästä seurakunnasta. Seurakunta toimii Oulun kaupungin Kaakkurin, Kastellin, Kaukovainion, Karjasillan ja Maikkulan alueilla. Seurakunnassa on noin 35 000 jäsentä.


title: Karjasillan seurakunta

text: Karjasillan seurakunta aloitti toimintansa vuonna 1966. Oulun ja Oulujoen kunnan kuntaliitoksessa Oulun tuomiokirkkoseurakunta kasvoi, lisäksi Haukiputaan Pateniemen alue liitettiin siihen. Seurakuntaa pidettiin liian suurena, niinpä tuomiokirkkoseurakunnan ja Oulujoen seurakunnan yhteinen kirkkovaltuusto päätti, että nämä kaksi seurakuntaa jaettaisiin neljäksi seurakunnaksi. Yksi näistä neljästä oli Karjasillan seurakunta. Kirkkohallitus ja valtioneuvosto vahvistivat päätöksen kesällä 1965 ja jako astui voimaan vuoden 1966 alusta.


title: Karjasillan seurakunta

text: Seurakunnan ensimmäinen kirkkoherra oli Aarno Seppo. Karjasillan seurakunnan nykyinen kirkkoherra on Juhani Lavanko, joka toimii myös Oulun seurakuntayhtymän yhteisen kirkkoneuvoston puheenjohtajana.


title: Nylands Svenska Ungdomsförbund

text: Nylands Svenska Ungdomsförbund on Uudellamaalla sijaitsevien suomenruotsalaisten nuorisoseurojen keskusjärjestö. Se perustettiin Helsingissä 13. marraskuuta 1905.


title: Nylands Svenska Ungdomsförbund

text: NSU:ta edelsi Uusimaalaisten nuorisojärjestöjen yhteistyöelin Centralutskottet, joka toimi vuosina 1898-1905. Centralutskottet perustettiin 11. kesäkuuta 1898 Porvoossa samaan aikaan pidettyjen laulu- ja musiikkijuhlien yhteydessä. Vanhimmat Uudellamaalla yhä toimivat nuorisoseurat perustettiin jo 1890-luvulla, kuten esimerkiksi Hembygdens Vänner, joka perustettiin 1892 ja toimii yhä Snappertunassa. Suomessa nuorisoseuratyö on valtion tukemaa toimintaa, jota harjoitetaan jokaisessa Suomen kunnassa.


title: Nylands Svenska Ungdomsförbund

text: Nuorisoseuratoiminnassa keskeisellä sijalla ovat olleet useissa kylissä sijaitsevat nuorisoseuratalot. Opetusministeriö on tukenut nuorisoseuratalojen korjauksia ja ylläpitoa vuodesta 1978 alkaen. Kyseinen valtion tuki on kanavoitu 1990-luvulta alkaen Suomen Kotiseutuliiton vuosittain antamaksi avustukseksi.


title: Nylands Svenska Ungdomsförbund

text: NSU:n jäsenmäärä on kasvanut vuoden 1970 noin kymmenestä tuhannesta jäsenestä ennätykseensä 22 152 jäseneen vuonna 1992. Sittemmin jäsenmäärä on hiukan laskenut mutta on yhä noin 20 000 henkilöä. NSU:hun kuuluu jäsenyhdistyksinä 110 paikallista nuorisoseuraa. Luku on myös hiukan laskenut aiemmista 120:stä jäsenseurasta.


title: Nylands Svenska Ungdomsförbund

text: NSU tukee myös alueellista amatööriteatteritoimintaa ja yhdistyksen tuen alaisuudessa on tällä hetkellä viisi kesäteatteria Uudellamaalla:


title: Monty Pythonin lentävä sirkus

text: Monty Pythonin lentävä sirkus (tunnetaan myös nimillä: "Lentävä sirkus", "MPFC", "Monty Python") on BBC:n komediasarja, jota teki brittiläinen Monty Python -komediaryhmä vuosina 1969–1974. Sarja tunnetaan surrealistisista sketseistään ja Terry Gilliamin animaatioista.


title: Monty Pythonin lentävä sirkus

text: Sarjan käsikirjoittivat ja pääosia myös näyttelivät Graham Chapman, John Cleese, Terry Gilliam, Eric Idle, Terry Jones ja Michael Palin. Cleese jäi sarjasta kolmannen tuotantokauden jälkeen.


title: Monty Pythonin lentävä sirkus

text: Kaikki sarjan tekijät olivat ennen "Lentävää sirkusta" tehneet tahoillaan muita sketsisarjoja, kuten "At Last the 1948 Show" ja "Do Not Adjust Your Set". Samanhenkistä huumoria tehnyt koomikkokuusikko lyöttäytyi yhteen tekemään BBC:lle uutta sketsisarjaa ja otti samalla itselleen nimen Monty Python, johon BBC lisäsi ”sirkuksen”. Aluksi heille luvattiin vain 13 jaksoa, mutta sarjaa tehtiin lopulta neljä tuotantokautta ja 45 jaksoa.


title: Monty Pythonin lentävä sirkus

text: Sarjan ensimmäinen jakso nauhoitettiin 7. syyskuuta 1969 ja esitettiin 5. lokakuuta samana vuonna BBC Onella. Sarjan kuuluisa tunnusmusiikki on alku John Philip Sousan säveltämästä "Liberty Bell" -marssista.


title: Monty Pythonin lentävä sirkus

text: Pythonit hylkäsivät "Lentävässä sirkuksessa" perinteisen sketsihuumorin: surrealistisen sarjan sketseissä ei usein nähtykään totuttua loppuhuipennusta, ja sketseistä liu’uttiin seuraavaan tai ne loppuivat äkkiarvaamatta. Samanlaista tekniikkaa oli jo käyttänyt aiemmin Spike Milligan, mutta Pythonit veivät sen pidemmälle. Näyteltyjä sketsejä sitoivat toisiinsa usein Terry Gilliamin tajunnanvirranomaiset animaatiot.


title: Monty Pythonin lentävä sirkus

text: Sarja kuvattiin väreissä. Pythonit näyttelivät itse lähes kaikki roolit, mutta mukana oli myös kaksi naisnäyttelijää, Carol Cleveland ja Connie Booth. Cleese ja Chapman erikoistuivat mahtipontisiin auktoriteettihahmoihin, Jones keskiluokkaisiin miehiin ja epämiellyttäviin naishahmoihin, ja Idle televisiojuontajiin, pahaenteisiin hahmoihin sekä naismaisiin naishahmoihin. Myös Gilliam esiintyi sarjassa sivuosissa. Michael Palin oli ryhmästä monipuolisin esittämiensä hahmojen suhteen. Suuri osa sketseistä oli itsenäisiä, mutta mukana oli myös toistuvia teemoja, kuten John Cleesen kuuluttajahahmo.


title: Monty Pythonin lentävä sirkus

text: Pythonit pyrkivät käsikirjoituksissaan aina paisuttelemaan pienimmätkin asiat äärimmäisyyksiin – kuuluisana esimerkkinä 3. jakson ravintolasketsi, jossa tehdään suuri numero likaisesta haarukasta. Muita klassisia Python-sketsejä ovat mm. ”Kuollut papukaija” ("Dead Parrot"), "Lumberjack Song" (laulunumero, jossa karski tukkijätkä paljastaa olevansa transvestiitti) sekä Englannin yläluokkaa pilkkaava ”127. Yläluokan idiootti -kilpailu” ("127th Upper Class Twit of the Year Show"). Sketsistä "Spam" (2. kauden 12. jakso) juontuu kansainvälinen roskapostin nimitys "spam". (Alun perin ”spam” on amerikkalainen sianpotkasäilyke, nötkötti.)


title: Monty Pythonin lentävä sirkus

text: Vuonna 1971 sarja osallistui Montreux’n Kultainen ruusu -kilpailuun ja sijoittui siinä toiseksi (Hopeinen ruusu).


title: Monty Pythonin lentävä sirkus

text: Sarjan sketsejä nähtiin myöhemmin uudelleennäyteltyinä elokuvissa "Monty Pythonin paremmat pilat" (1971, tunnetaan myös nimellä "Elämä on Pythonia") ja "Monty Python Hollywoodissa" (1982) sekä saksalaiselle yleisölle suunnatussa kaksiosaisessa televisioelokuvassa "Monty Python’s Fliegender Zirkus (1972).


title: Monty Pythonin lentävä sirkus

text: Vuonna 2000 British Film Instituten kyselyssä ammattilaiset valitsivat sarjan kaikkien aikojen viidenneksi parhaaksi brittiläiseksi TV-ohjelmaksi.Suomessa "Monty Pythonin lentävää sirkusta" esitettiin alun perin vain kaksitoista ensimmäistä jaksoa vuonna 1972. Esitykset lopetti edellä mainittu yläluokkalaissketsi, sillä Yleisradion ohjelmavastaavan mukaan siinä pilkattiin CP-vammaisia. Pontimena saattoi vaikuttaa TV-kriitikko Jukka Kajavan paheksunta "Helsingin Sanomissa" 17. lokakuuta 1972. Sittemmin vuonna 1992 Suomen TV:ssä esitettiin toinen ja kolmas tuotantokausi (YLE TV2) ja lopulta vuosina 2000–2002 koko sarja (TVTV! – SubTV).


title: PG 1159 -tähti

text: PG 1159 -tähti on tähti, joka on muuttumassa planetaarisen sumun keskustähdestä valkeaksi kääpiöksi. Näiden kuumien tähtien pintalämpötilat ovat 75 000–200 000 kelviniä. Jotkut näistä tähdistä polttavat yhä heliumia ydinreaktioissa. PG 1159 -tähdet ovat jäähtymässä kohti DO-tyypin valkeita kääpiöitä. Näiden tähtien prototyyppi on PG 1159-035. Jotkut näistä tähdistä sykkivät aaltoilevasti, ei säteen suunnassa, 300–3 000 sekunnin jaksoissa, valonvaihtelulla 5–10 %. Nämä ovat GW Virginis -tähtiä, jotka jaetaan DOV- ja PNNV-tähtiin.


title: Jani Nieminen

text: Jani Ensio Nieminen (s. 28. heinäkuuta 1987 Helsinki) on suomalainen jääkiekkomaalivahti, joka edustaa Suomi-Sarjassa pelaavaa Kiekko-Espoota.


title: Jani Nieminen

text: Nieminen oli jo 17-vuotiaana ensimmäisen kerran mukana HIFK:n liigajoukkueen luukkuvahtina. Läpimurtonsa hän teki kauden 2007–2008 lopussa, kun hän pääsi pelaamaan kuusi runkosarjaottelua sekä seitsemän pudotuspeliottelua. Nieminen on historian ensimmäinen SM-liigamaalivahti, joka on pelannut nollapelin sekä ensimmäisessä runkosarja- että playoff-ottelussaan. Lisäksi hän johti kaudella 2008–2009 maalivahtitilastoa samaan aikaan sekä Mestiksessä että SM-liigassa. Kaudet 2010–2012 Nieminen pelasi Tapparassa ja kaudeksi 2012–2013 hän siirtyi SaiPaan.


title: Jani Nieminen

text: Nieminen aloitettua kauden 2012-2013 SaiPassa hyvin, KHL-joukkue Ak Bars Kazan hankki hänet tammikuussa 2013. Nieminen pelasi kauden aikana Kazanissa vain kaksi runkosarjaottelua. Hänen sopimuksensa purettiin kauden jälkeen. Syyskuussa hän teki vuoden sopimuksen Bluesin kanssa. Sopimuksessa oli myös optio kaudesta 2014-2015, jonka Blues myöhemmin käytti. Kaudella 2013-2014 Nieminen pelasi kahdeksan nollapeliä.


title: Juuso Oinonen

text: Juuso Oinonen (s. 28. joulukuuta 1988 Joensuu) on suomalainen jääkiekkomaalivahti, jonka nykyinen seura on Mestis-joukkue SaPKo.


title: Juuso Oinonen

text: Oinonen on Jokipoikien kasvatti. Oinonen pelasi HIFK-urallaan lähinnä joukkueen a-junioreissa, mutta on myös muutaman kerran käväissyt SM-liigajoukkueen vaihtopenkillä luukkuvahtina. Syksyllä 2006 Oinonen torjui jopa puoli ottelua ottelussa Pelicansia vastaan. HIFK:sta hän siirtyi Jokipoikiin ja sieltä edelleen SaPKoon.


title: Juuso Oinonen

text: Oinonen oli ilmoittanut vuonna 2012 lopettavansa uransa, mutta jatkoi silti vielä pelaamista II divisioonan Kiekkokoplissa. Hän palasi kuitenkin tammikuussa 2013 SaPKoon loppukauden kestävällä sopimuksella, kun joukkue etsi maalivahtia Antti Pesosen siirryttyä HPK:n harjoitteluvahvuuteen.


title: Austen-konepistooli

text: Austen (lyh. "Australian Sten") on Australiassa toisen maailmansodan aikana valmistettu konepistooli. Austenin rakenne on yhdistelmä brittiläisen Sten- ja saksalaisen MP-40 -konepistoolin rakenteesta.


title: Austen-konepistooli

text: Australialaisten joukkojen Pohjois-Afrikassa sotasaaliiksi saamia MP-40 -konepistooleja kuljetettiin Lithgowin asetehtaalle Austenin kehittelyjä varten. Asetta valmistettiin vuosien 1942 - 1944 aikana Mk I -mallina 19 914 ja Mk II -mallina 200 kappaletta.


title: Austen-konepistooli

text: Australialaiset joukot eivät pitäneet aseesta ja suosivat sen sijaan Owen-konepistoolia.


title: Piirakka

text: Piirakka on suolainen tai makea leivonnainen, jossa on taikinasta valmistettu kuori ja täyte. Piirakan täyte voi sisältää esimerkiksi hedelmiä, lihaa, kalaa, kasviksia, juustoa, kermaa, suklaata, pähkinöitä tai muita makeita tai suolaisia aineksia. Piirakat voivat olla avonaisia, jolloin vuoka peitetään taikinalla ja täyte asetetaan sen päälle, tai kuorellisia, jolloin vuokaan asetetun täytteen päälle tehdään taikinakuori tai täyte asetetaan kokonaisuudessaan kuoren sisään.


title: Piirakka

text:
Toisissa kielissa erotetaan eri piirakkalajit nimellä, mm. ruotsinkielessä "paj" ja "pirog". Myös englannin kielessä sanotaan "pie" ja "pasty", "pierogi" tai "pierožki" (venäjästä).
Ranskalainen "pâté" joskus on tehty taikinakuorella, melkein kuin monet piirakat.
Espanjasta tulee "empanada" ja Intiasta "samosa", tunnetut yli maailman.


title: Frans Tuohimaa

text: Frans Tuohimaa (s. 19. elokuuta 1991 Helsinki) on suomalainen jääkiekkomaalivahti, joka pelaa SM-liigajoukkue Saimaan Pallossa.


title: Frans Tuohimaa

text: Tuohimaa on HIFK:n kasvatti ja hän on edustanut kasvattajaseuraansa junioritasolla, sekä muutamissa otteluissa edustusjoukkueen luukkuvahtina. Tuohimaa kuuluu ikäluokkansa parhaisiin maalivahteihin. Hän on edustanut Suomea U17 ja U18 -maajoukkueissa. Tuohimaa on saavuttanut urallaan kaksi junioreiden Suomen mestaruutta HIFK:ssa, C-junioreissa kaudella 2006–2007 ja B-junioreissa kaksi kautta myöhemmin 2008–2009, sekä hopeaa HIFK:n A-junioreissa kaudella 2009–2010. Kaudella 2010–2011 Tuohimaa valittiin nuorten SM-liigan parhaaksi maalivahdiksi. Hän pelasi tuon kauden ja kaksi seuraavaa Jokereissa.


title: Frans Tuohimaa

text: Tuohimaa on Edmonton Oilersin 7. kierroksen varaus nro. 182 kesältä 2011. Hän teki huhtikuussa 2013 kaksivuotisen sopimuksen Oilersin kanssa.


title: Frans Tuohimaa

text: Tuohimaa pelasi liigaa HPK:ssa ja Mestistä Vaasan Sportissa ennen siirtymistään Pohjois-Amerikan AHL-liigaan. Pelattuaan yhden kauden Ruotsissa Leksandin joukkueessa hän siirtyi kaudeksi 2016–2017 Saimaan Palloon.


title: Frans Tuohimaa

text: Tuohimaan isä on entinen jääkiekkoilija Pasi Tuohimaa. HIFK:n entinen sentteri, maajoukkuehyökkääjä sekä puheenjohtaja Harri Tuohimaa on hänen setänsä.


title: Pedon syleily

text: Pedon syleily on vuonna 1999 ilmestynyt Ilkka Remeksen jännitysromaani. Teos on Remeksen kolmas, mutta hän suunnitteli sitä jo esikoisteosta kirjoittaessaan ja olisi ollut valmis julkaisemaan tämän esikoisena, mihin kustantaja ei kuitenkaan suostunut. Teos sai vuoden 1999 Olvi-palkinnon.


title: Pedon syleily

text: Kirja alkaa vuodesta 1938, kun GRU:n huippukoulutettu agentti, Pavel Semjonov, ottaa peitehenkilöllisyyden sveitsiläisenä valokuvaajana Marc Denantouna ja saa tehtäväkseen muuttaa Helsinkiin tarkkailemaan Suomen ja Saksan yhteistyötä. Laivamatkallaan hän tapaa hotellialan yrittäjän tyttären Anna Helteen, joka on ollut vierailemassa sotaan valmistautuvassa Saksassa miehensä kanssa asuvan isosiskonsa, Kaarinan, luona. Anna on tuolloin kihloissa Hannes Vahteran kanssa, mutta rakastuu Marciin ja jättää Hannesin tämän vuoksi. Anna ja Marc menevät naimisiin ja Anna tulee raskaaksi. Ennen kuin Marc kuulee asiasta, hän joutuu vaientamaan Annan isän ja lapsensa isoisän annettuaan tälle vihiä vakoilijataustastaan.


title: Pedon syleily

text: Lapsi syntyy välirauhan ajan alettua keväällä 1940 ja tapahtumat hyppäävät jatkosotaan keväällä 1942. Marc käy Tukholmassa muka työmatkalla tapaamassa todellista esimiestään Neuvostoliitosta ja saa tältä tehtäväkseen marsalkka Mannerheimin salamurhan. Annan sokea veli Eero on alkanut epäillä Marcin taustoja ja varjostaa tätä apulaistensa avulla. Ennen lähtöään Mikkeliin suorittamaan tehtäväänsä Marc käy tämän luona Helteiden sukutalossa Kulosaaressa, vie aseella uhatuksi luulleenna veneeseen ja telkee hänet vajaan eräälle syrjäiselle saarelle Helsingin edustalle.


title: Pedon syleily

text: Samaan aikaan natsien hallitsemassa Saksassa Annan siskon mies, Julius Graf, työskennellessään koodinmurtajana Abwehrissä, Natsi-Saksan sotilastiedustelussa, onnistuu murtamaan Saksassa toimivan laajan vakoilurenkaan käyttämän viestisalauksen ja saa eräästä viestistä tietää Marcin, vaimonsa siskon miehen, olevan vakooja. Hänen tietämättä Kaarina on toiminut jo useamman vuoden kyseisen vakoilurenkaan palveluksessa ja juuri hän järjesteli salaa Marcin ja Annan yhteen. Kaarinan ja Juliuksen lapsen, Evan, isä onkin todellisuudessa yksi vakoilurenkaan johtajista, Otto Begas. Juliuksen saatua aikaan koodimurron Kaarina joutuu tästä kuultuaan ampumaan Juliuksen. Muutama päivä myöhemmin Kaarina, Otto ja useat muut vakoilurenkaan osapuolet pidätetään ja tuomitaan kuolemaan Valtakunnan sotaoikeudessa. Kaarina toivoo Evan saavan kasvaa Juliuksen sukulaisten luona, mutta teloituksen jälkeen lapsi saa sydämen pysäyttävän ruiskeen.


title: Pedon syleily

text: Lähtiessään Mikkeliin Marc luovuttaa Annalle eräitä salaisia dokumentteja luovutettavaksi yhteyshenkilölleen muka valokuvaajan työhön liittyvinä papereina. Tätä kautta Suomen vastavakoiluviranomaiset pääsevät Annan jäljille ja pidättävät tämän. Anna joutuu oikeuteen vihollisen hyväksi vakoilusta syytettynä ja tuomitaan kuolemaan. Annan entinen miesystävä, Hannes Vahtera, alkaa kuumeisesti etsimään todisteita Annan vapauttamiseksi. Hän tietää Eeron epäilyt Marcia kohtaan ja kutsuu kaikki Helteiden sukututtavat etsimään tätä. Annan tädin mies, Albert, löytää Eeron saaresta, johon Marc tämän vangitsi, mutta kuolee sydänkohtaukseen heidän soutaessaan takaisin päin. Eero soutaa sokeana takaisin mantereelle ja ehtii juuri ennen teloitusta todistamaan Annan puolesta, ja tämä selviää elossa.


title: Pedon syleily

text: Samoihin aikoihin Mikkelissä Marcin tehtävä perutaan ja hänen uudeksi tehtäväkseen tulee ampua Hitler, joka on tulossa vierailulle Mannerheimin syntymäpäiville. Marc soluttautuu valokuvaajana tilaisuuteen ja on juuri saamassa tilaisuuden ampua tämän, kun Annan kuulustelun kautta hänen jäljilleen päässeet vastavakoilun viranomaiset estävät hänet. Epäonnistunut Marc tekee samalla sekunnilla itsemurhan suussaan olevalla myrkkykapselilla, ja hänet haudataan Hietaniemeen Marc Denantouna. Kirjan lopussa Anna on mennyt naimisiin Hannes Vahteran kanssa, kun Marc Denantoun veli vierailee hänen luonaan ja kertoo Marcin valokuvan nähtyään, ettei Anna ole koskaan tavannut oikeaa Marc Denantouta. Anna tajuaa olleensa neljä vuotta naimisissa henkilön kanssa, josta ei tiedä todellisuudessa yhtään mitään.


title: Lanchester (konepistooli)

text: Lanchester oli vuosina 1940-1944 valmistettu brittiläinen kopio saksalaisesta MP28 -konepistoolista. "Sterling Armament Company" valmisti George Herbert Lanchesterin suunnittelemaa asetta ensin kerta- ja sarjatulta ampuvana Mk I ja myöhemmin pelkkää sarjatulta ampuvana Mk I* malleina.


title: Ruusutarha

text: Ruusutarha (myös rosario tai rosarium) tarkoittaa puutarhaa tai puistoa, jossa kasvaa useita erityyppisiä ruusuja. Mukana on sekä jalostettuja lajikkeita että jalostamattomia luonnonlajeja. Ruusutarhat ovat usein avoinna yleisölle.


title: Ruusutarha

text: Suomalaisia ruusutarhoja ovat muun muassa:


title: Jaakko Lepola

text: Jaakko Lepola (s. 14. maaliskuuta 1990 Espoo, Suomi) on suomalainen jalkapalloilija, pelipaikaltaan keskikenttäpelaaja. Hän edustaa Kakkosen Someron Voimaa.


title: Pierre Claude François Daunou

text: Pierre Claude François Daunou (18. elokuuta 1761, Boulogne-sur-Mer, Departement Pas-de-Calais – 20. kesäkuuta 1840 Pariisi) oli ranskalainen poliitikko, historioitsija ja arkistonhoitaja.


title: Pierre Claude François Daunou

text: Vuonna 1792 Danou valittiin kansalliskonventtiin, jossa hän muun muassa äänesti Ludvig XVI:n kuolemantuomiota vastaan ja joutui girondisti-suhteidensa vuoksi vankilaan. Myöhemmin hän oli yksi tärkeimmistä Ranskan vuoden III perustuslain kirjoittajista, valittiin viidensadan neuvostoon ja toimi useaan otteeseen sen puhemiehenä. Danou oli luomassa Ranskan instituuttia, jonka rakenteen hän suunnitteli. 1800-luvulla hän toimi keisarikunnan arkistonhoitajana. Vuodesta 1819 alkaen hän hoiti 1530 perustetun Collège de Francen historian ja estetiikan professuuria.


title: Pierre Claude François Daunou

text: Daunoun luennot koottiin hänen kuolemansa jälkeen ja julkaistiin 1842–1846 20-osaisena teoksena nimellä "Cours d’études historiques", (Historian tutkimuskurssi). Pääasiallisina aiheina ovat lähdekritiikki ja historian kirjoittamisen oikeat työtavat.


title: Matt Hussey

text: Matt Hussey (28. toukokuuta 1979 New Haven, Connecticut) on yhdysvaltalainen jääkiekkoilija joka pelaa ERC Ingolstadtissa. Hussey on pelannut NHL:ssä 21 ottelua Pittsburgh Penguinsin ja Detroit Red Wingsin joukkueissa.


title: Matt Hussey

text: Hussey aloitti uransa Wisconsinin yliopiston jääkiekkojoukkueessa. Pittsburgh Penguins varasi hänet ensimmäisen yliopistokauden jälkeen viimeisellä kierroksella numerolla 254 1998. Kaudeksi 2002–2003 hän siirtyi Pittsburghin farmijoukkueeseen Wilkes-Barre/Scranton Penguinsiin, jossa pelasi kauden 2005–2006 loppuun asti. Hussey sai kokeilla kahdesti pelaamista NHL:ssä kausina ja , jolloin sai yhteensä 16 ottelua peliaikaa. Tuolta ajalta ovat hänen ainoat NHL:ssä tehdyt pisteet.


title: Matt Hussey

text: Kaudeksi Hussey teki sopimuksen Detroit Red Wingsin kanssa, ja pelasi joukkueessa tehottomat viisi ottelua. Pääosan kaudesta hän pelasi Detroitin farmissa Grand Rapids Griffinsissä. Hussey jatkoi AHL-liigassa seuraavankin kauden Lake Erie Monstersin joukkueessa.


title: Matt Hussey

text: Hussey siirtyi SM-liigaan kaudella 2007–2008, jolloin hän pelasi Jokereissa. Lyhyen Jokerit-visiitin jälkeen Hussey lähti kaudeksi 2008–2009 DEL-liigassa pelaavaan Straubing Tigersiin. Vuonna 2009 hän siirtyi saman liigan ERC Ingolstadtiin.


title: Lanchester

text: Lanchester voi viitata seuraaviin asioihin:


title: J. M. DeMatteis

text: John Marc DeMatteis (s. 15. joulukuuta 1953 Yhdysvallat) on sarjakuvakäsikirjoittaja, jonka töitä on nähty Suomessakin supersankarisarjakuvissa. DeMatteis on intialaisen gurun Meher Baban seuraaja.


title: Mike Ploog

text: Mike Ploog (s. 1942 Minnesota, Yhdysvallat) on kuvakäsikirjoittaja ja sarjakuvapiirtäjä, joka on tehnyt kuvasuunnitelmia elokuviin, piirtänyt Marvelin kauhusarjakuvia ja kuvittanut Joulupukin elämästä kertovan sadun.


title: Frank Schätzing

text: Frank Schätzing (s. 1957) on saksalainen jännityskirjailija. Taustaltaan hän on mainostoimittaja. Schätzingiltä on suomennettu rikosromaani "Sudennälkä" (1996) ja ekologinen jännityskirja "Pedot" (2004).


title: Dundeen yliopisto

text: Dundeen yliopisto on Dundeessa, Skotlannissa sijaitseva yliopisto. Se perustettiin vuonna 1881. Maineeltaan yliopisto on yksi Skotlannin parhaita, ja sille onkin myönnetty kunniamainintoja esimerkiksi opetuksen tasosta.


title: Dundeen yliopisto

text: Maailman viidensadan huippuyliopiston Shanghai-yliopistovertailussa Dundeen yliopisto ylsi vuonna 2016 sijalukuluokkaan 201–300. Tämä tarkoitti Iso-Britannian 22.–28. parhaiten sijoittuneen yliopiston asemaa.


title: Dundeen yliopisto

text: Yliopisto on jakautunut neljään collegeen, jotka puolestaan jakautuvat eri alojen laitoksiin. Se tarjoaa monipuolista opetusta niin tieteen, taiteen kuin tekniikankin saralla.


title: Dundeen yliopisto

text: Yliopistossa ovat opiskelleet tai työskennelleet muiden muassa lääketieteen Nobelilla palkittu James W. Black, kirjailija Kate Atkinson, BBC:n toimittaja Alan Johnston sekä joukko muita merkittäviä brittiläisiä henkilöita. Opiskelijoiden valitsemina rehtoreina ovat toimineet esimerkiksi Clement Freud (1974-1980) ja Stephen Fry (1992-1998).


title: Erik Söderblom

text: Erik Arne Söderblom (s. 14. elokuuta 1958 Helsinki) on suomalainen teatteri- ja oopperaohjaaja. Hän toimi Helsingin juhlaviikkojen toiminnanjohtajana 2009–2015 ja aloittaa Espoon kaupunginteatterin johtajana elokuussa 2017.


title: Erik Söderblom

text: Söderblom aloitti taiteellisen työskentelynsä muusikkona ja orkesterinjohtajana Helsingin kamarijousissa. Hän opiskeli musiikkitiedettä Helsingin yliopistossa ja oopperaohjausta Münchenissä. Teatteriohjaajaksi hän valmistui Teatterikorkeakoulusta.


title: Erik Söderblom

text: Vuosina 1988–1990 hän toimi ohjaajana Turun Kaupunginteatterissa ja vuodesta 1991 lähtien Q-teatterissa Helsingissä. 1995–2001 hän vaikutti Q-teatterin hallituksen puheenjohtajana sekä myös yhdessä tuottaja Jukka Hytin kanssa perustamansa Q-teatterin Baltic Circle -teatterifestivaalin taiteellisena johtajana.


title: Erik Söderblom

text: Hän on toiminut Teatterikorkeakoulun ruotsinkielisen laitoksen näyttelijäntyön määräaikaisena professorina vuosina 2001–2010 sekä 2005–2009 myös koulun vararehtorina.


title: Erik Söderblom

text: Erik Söderblomin veli on kapellimestari Jan Söderblom. Heidän isänsä oli kapellimestari Ulf Söderblom.


title: Sylvia Louise Engdahl

text: Sylvia Louise Engdahl (s. 1933 Los Angeles) on yhdysvaltalainen kirjailija.


title: Sylvia Louise Engdahl

text: Engdahl oli vakuuttunut siitä, että avaruusmatkailu oli tarpeellista ihmiskunnan säilymisen kannalta, joten hän päätti ryhtyä kirjoittamaan avaruuskirjoja nuorille. "Lumotar" ilmestyi vuonna 1970, mutta sen uusittu laitos julkaistiin 2001. Sen uutta tulemista auttoi vuonna 1990 saatu Phoenix-palkinto. Kyseinen palkinto myönnetään 20 vuotta aiemmin julkaistulle erinomaiselle teokselle, joka ei julkaisuajankohtanaan ole saanut palkintoa.


title: Sylvia Louise Engdahl

text: Engdahl ei painota kirjassaan tekniikkaa, vaan teos on luonteeltaan pohdiskeleva satu. Kirjailija hyödyntää perusasetelmassaan lohikäärmeen surmaamiseen liittyviä taruja.


title: Maria Ringinen

text: Maria Ringinen (s. 24. huhtikuuta 1988 Tallinna, Viro) on suomalainen entinen rytminen voimistelija. Hän voitti vuosina 2003–2007 Suomen mestaruuden neliottelussa ja kaikilla neljällä tuona vuonna vuorossa olleella välineellä. Vuonna 2008 hän voitti neliottelun, vanteen ja keilan mutta jäi hopealle narussa ja nauhassa. Pohjoismaiden mestaruuden hän voitti neliottelussa kolmesti ja yksittäisillä välineillä yhteensä yhdeksän kertaa.


title: Maria Ringinen

text: Maailmanmestaruuskilpailuissa Ringisen paras sijoitus oli neliottelussa 20. sija vuonna 2005.


title: Maria Ringinen

text: Ringinen lopetti uransa vuonna 2008. Päätökseen vaikuttivat hänen karsiutumisensa Pekingin olympialaisista ja epäilys siitä, ettei Suomesta löytyisi tarpeeksi tasokasta valmennusta uran jatkoa ajatellen.


title: Maria Ringinen

text: Ringinen edusti Elannon Iskua ja häntä valmensivat Laura Ahonen ja Terhi Toivanen.


title: Pelipeitto

text: Harri Kumpulainen on julkaissut nimellä Harri Erkki useita humoristisesti painottuneita scifinovelleja. Näitä on koottu kokoelmaan "Pitkä jauntti" (Turbator / Pelipeitto Kustannus, 2007.) Hän on julkaissut myös muun muassa kuvitteellisen elämäkerran "Mahdollinen elämä" ja kirjoittanut näytelmiä.


title: Pelipeitto

text: Kumpulaisen mukaan spekulatiivinen fiktio tarjoaa kirjoittajille hyvät mahdollisuudet nykyajan erittelyyn – etäännyttämällä voi tehokkaasti käsitellä kipeitäkin aiheita kiihkottomasti. Paras tieteis- ja fantasiakirjallisuus käsittelee aina ihmistä ja ihmisen ongelmia, vaikka viekin tarinan avaruuteen tai rinnakkaismaailmaan. Kumpulaisen mukaan fantasian ja sadun lajityypit valitettavasti sotketaan usein keskenään. Aidossa fantasiassa tulee olla tarttumapinta todellisuuteen.


title: Pelipeitto

text: Kumpulaisen lausunnon mukaan Turbator ei tavoittele kirjamyynnillä taloudellista voittoa vaan kulttuurista voittoa. Sähkökirjojen julkaisuun Turbator ei aio ryhtyä.


title: Pellon seisake

text: Pellon seisake () oli Espoossa Espoon ja Kauklahden rautatieasemien välissä sijainnut rautatieliikennepaikka. Se avattiin 2. tammikuuta 1931. Seisaketta suunniteltiin lakkautettavaksi jo 1978, mutta läheisen pitkäaikaissairaalan toiveesta se säilyi paikallaan. Seisake lakkautettiin lopulta 28. toukokuuta 1995 vähäisten matkustajamäärien takia. Nykyisin Pellon seisakkeesta ei ole jäljellä juuri mitään, myös Pellon seisakkeella sijainnut tasoristeys poistettiin vuonna 2006. Muistona seisakkeesta on vieressä oleva bussipysäkki, jossa pysähtyy bussilinjat 118 ja 213. L-juna pysähtyi Pellossa vain jos matkustaja kävi ilmoittamassa konduktöörille. Myös Y-juna pysähtyi tarvittaessa Pellon seisakkeella ennen vuotta 1988.


title: Jeppe Kofod

text: Jeppe Sebastian Kofod (s. 14. maaliskuuta 1974) on tanskalainen poliitikko, joka on istunut sosiaalidemokraattien kansanedustajana vuodesta 1998 Tanskan kansankäräjillä. Hän opiskeli vuosina 2006-2007 Harvardin yliopiston The John F. Kennedy School of Government -laitoksessa Bostonissa, valmistuen hallintotieteiden maisteriksi (Master in Public Administration). Kansankäräjillä hän toimi ulkopoliittisen komitean johdossa, josta joutui eroamaan 2008 ajauduttuaan skandaaliin, joka seurasi sekaantumisesta 15-vuotiaaseen tyttöön.


title: Minna-Leena Erkkilä

text: Minna-Leena Erkkilä on Kokkolassa syntynyt esikoiskirjailija. Hän opiskelee suomen kieltä Oulun yliopistossa. Hänen nuorten fantasiaromaaninsa "Valtakunta" (2007) oli Kristilliset kustantajat ry:n Vuoden kristillinen kirja -ehdokkaana.


title: Michel Faber

text:
Michel Faber (s. 1960 Alankomaat) on kirjailija. Hän muutti lapsena vanhempiensa mukana Hollannista Australiaan, missä hän asui 25 vuotta. Nykyisin hän asuu Skotlannissa. Hän nousi kuuluisuuteen esikoisromaanillaan "Lihaa ja verta" (Under the Skin, 2000), joka yhdistää tieteiskirjallisuuden ja kauhukirjallisuuden elementtejä. "Veripunainen, lumivalkoinen" (The Crimson Petal and the White, 2002) on laaja romaani 1800-luvun lopun Lontoosta.
Vuoden 2001 teoksesta "Veripunainen, lumivalkoinen" tehtiin samanniminen neliosainen televisiosarja vuonna 2011. Sarjan tuotti BBC ja sen pääosissa ovat Romola Garai, Chris O'Dowd, Richard E. Grant ja Gillian Anderson.


title: Michel Faber

text: Vuoden 2000 teoksesta "Lihaa ja verta" on tehty skotlantilainen elokuva Under the Skin vuonna 2013. Sen ohjasi Jonathan Glazer ja elokuvan pääosassa on Scarlett Johansson. Elokuva sai ensi-iltansa Venetsian elokuvajuhlilla 3. syyskuuta 2013.


title: Androgeos

text: Androgeos () oli kreikkalaisessa mytologiassa Kreetan kuninkaan Minoksen ja Pasifaen poika. Androgeos osallistui Panathenaian kisoihin, jossa hän voitti kanssakilpailijansa kaikissa lajeissa. Yleisimmän version mukaan Aigeus, Ateenan kuningas, juoni tämän vuoksi hänen kuolemansa; joko lähettämällä tätä vastaan Marathonin härän tai järjestämällä tämän taisteluun. Vaihtoehtoisen muunnelman mukaan hänet tappoivat hänen kanssakilpailijansa.


title: Androgeos

text: Minos epäili ateenalaisten järjestäneen poikansa kuoleman ja hyökkäsi Attikaan tehden suurta tuhoa. Rauhan ehtona Minos vaati ateenalaisia lähettämään hänelle joka yhdeksäs vuosi seitsemän nuorukaista ja seitsemän neitoa uhrattaviksi Minotaurokselle. Ateena kärsi tästä kunnes Theseus surmasi Minotauroksen.


title: Gamelan Hanuman

text:
Gamelan Hanuman on vuonna 1986 perustettu suomalainen indonesialaista gamelan-musiikkia soittava Gamelan orkesteri.
Yhtyeen perusti musiikkitieteilijä Reijo Lainela. Orkesterin nimi tulee Intian kansalliseepos Ramayanassa esiintyvän apinapäisen Hanuman -jumalan nimestä. Orkesteri harjoittelee Indonesian Helsingin suurlähetystössä.


title: Gamelan Hanuman

text: Gamelan Hanuman on vuosien varrella kokenut useita muusikkovaihdoksia mutta kokoonpano on säilynyt pääasiassa samantapaisena. Soittajia orkesterissa on vajaa parikymmentä.


title: Gamelan Hanuman

text: Yhtyeen johtaja Reijo Lainela on opiskellut gamelan-musiikkia indonesiassa. Hän on myös orkesterin ainoa alkuperäisjäsen.


title: Gamelan Hanuman

text: Orkesterin käyttämät instrumentit ovat viisisävelisessä sléndro-vireessä sekä seitsemänsävelisessä pelog-vireessä olevia riippu gongeja ja gongisarjoja sekä metallofoneja neljässä oktaavissa. Soittimistoon kuuluu myös käsirummut, piikkiviulu, huilu ja mahdollisesti sitrantapainen kielisoitin.


title: Gamelan Hanuman

text: Vuodesta 1991 Gamelan Hanuman on myös esittänyt klassista indonesialaista Wayang Kulit-varjonukketeatteria kertojanäänen säestämänä.


title: Jari Sara

text: Jari Sara (s. 25. huhtikuuta 1989 Pattijoki) on uransa lopettanut suomalainen jalkapalloilija. Hän oli pelipaikaltaan oikea laitapuolustaja.


title: Jari Sara

text: Sara debytoi FF Jaron edustusjoukkueessa Veikkausliigassa 2006. Paikkansa Jaron avauskokoonpanossa hän vakiinnutti kaudella 2011.


title: Jari Sara

text: Sara on pelannut 11 poikien maaottelua.


title: Vuolingon rautatieasema

text: Vuolingon rautatieasema () oli Mikkelin Vuolingolla vuoteen 2001 saakka käytössä ollut junakohtauspaikka. Vuolinko oli myös Suomen ensimmäinen rautateiden kauko-ohjattu liikennepaikka, jota kauko-ohjattiin muutaman vuoden ajan Mikkelistä vuodesta 1955. Kokeilun myötä Mikkeli-Pieksämäki -rataosan kauko-ohjaus otettiin käyttöön vuonna 1962.


title: Nicholas Fisk

text: Nicholas Fisk (oik. David Higginbottom; 14. lokakuuta 1923 Lontoo – 10. toukokuuta 2016) oli brittiläinen tieteiskirjailija, joka kirjoitti etupäässä lapsille. Hänen teoksiaan ovat muun muassa "Avaruuden panttivangit" ja "Triljoonasade". Hän kirjoitti myös "Starstormers"-romaanisarjaa.


title: Alan Dean Foster

text: Alan Dean Foster (s. 1946) on yhdysvaltalainen tieteiskirjailija. Foster kirjoitti George Lucasin käsikirjoituksen pohjalta ensimmäisen Tähtien sota -aiheisen kirjan, "Tähtien sota" -elokuvan (1977) romaaniversion, joka ilmestyi 1976, puoli vuotta ennen elokuvaa. Kirjailijaksi merkittiin George Lucas.


title: Alan Dean Foster

text: Foster kirjoitti myöhemmin romaanin "Mustan lordin paluu" (1978), joka oli ensimmäinen Tähtien sota -kirja, joka ei suorasti pohjautunut elokuviin. Teos perustui George Lucasin luonnoksiin siitä, millainen olisi ollut Tähtien sodan suoraan televisiolle tehty jatko-osa siinä tapauksessa, että ensimmäinen elokuva ei olisi menestynyt.


title: Syysmanööverit

text: Syysmanööverit oli syyskuussa vuonna 1944 toisen maailmansodan aikaan Pohjois-Suomessa olleiden Saksan ja Suomen armeijoiden kesken tehty salainen sopimus saksalaisjoukkojen asteittaisesta rauhanomaisesta vetäytymisestä kohti Norjaa. Tarkoitus oli, että saksalaiset vetäytyisivät ilmoittamansa aikataulun mukaan, jolloin suomalaisjoukot voisivat seurata ja vallata saksalaisten jättämät asemat ilman tulitaistelua ja verenvuodatusta. Tällöin ulkopuoliselle näyttäisi siltä, että Suomi täyttäisi Neuvostoliiton kanssa tehdyn aseleposopimuksen ehdon, jonka mukaan suomalaisjoukkojen tuli ajaa asevoimin saksalaiset pois maasta. Käytännössä sopimus ja syysmanööverit kestivät runsaat kaksi viikkoa, alkaen 14. syyskuuta ja päättyen suomalaisten saksalaislinjojen taakse tekemään Tornion maihinnousuun 1. lokakuuta 1944. Sopimuksen ansiosta Lapin sodan ensimmäisinä viikkoina ei menetetty käytännössä lainkaan ihmishenkiä, ja Pohjois-Suomen keskus, saksalaisten suuri varuskuntakaupunki Oulu säästyi kokonaan taisteluilta ja hävittämiseltä.


title: Syysmanööverit

text: Jatkosodan lopussa rintamavastuuta Pohjois-Suomessa yli 700 kilometriä pitkällä rintamalinjalla Kiestingin-Uhtuan korkeudelta Jäämerelle piti Saksan 20. Vuoristoarmeija, yhteensä noin 210 000 miestä. Joukkojen komentajana toimi kesäkuussa 1944 kuolleen Eduard Dietlin jälkeen kenraalieversti Lothar Rendulic. Saksalaisten esikunta sijaitsi Rovaniemellä. Suomi katkaisi 2. syyskuuta 1944 suhteensa Saksaan. Neuvostoliiton kanssa sovitun Moskovan välirauhan ehtoihin kuului, että saksalaiset oli ajettava maasta vaikka asevoimin 15. syyskuuta mennessä. Tällöin saksalaiset ryhtyivät ryhmittämään armeijakuntaansa uusiin, ennalta linnoitettuihin asemiin poikki Lapin turvatakseen itselleen Petsamon nikkelin saannin. Ryhmittyminen tapahtui ennalta valmistellun operaatio Birken muodossa.


title: Syysmanööverit

text: Kumpikaan osapuolista ei varsinaisesti halunnut taisteluita. Saksalaiset halusivat saada armeijansa hyvässä järjestyksessä ja mahdollisimman vähillä tappioilla pohjoiseen. Saksalaisten tarvetta vetäytyä taisteluitta lisäsi Neuvostoliiton lokakuussa käynnistämä voimakas hyökkäys Petsamon rintamalla. Saksalaisia huolestutti pelko jäädä pohjoisen venäläisten ja etelän suomalaisten väliin. Suomalaiset taas halusivat säästää Oulun ja Lapin läänien asutuskeskukset.


title: Syysmanööverit

text: Suomen armeijan ja Saksan 20. Vuoristoarmeijan johdon välillä aloitettiin Rovaniemellä 11. syyskuuta 1944 neuvottelut saksalaisten rauhanomaisesta vetäytymisestä Suomesta. Neuvottelijana oli suomalaisten puolelta Mannerheimin nimittämä everstiluutnantti Usko Sakari Haahti, joka lensi Rovaniemelle 11. syyskuuta. Hänen käskynään oli sovitella ristiriitoja ja pyrkiä neuvottelemalla säästämään mahdollisimman paljon suomalaisten verta ja omaisuutta. Saksalaisten puolelta neuvottelijana oli armeijakunnan komentajan kenraalieversti Lothar Rendulicin edustajana esikuntapäällikkö kenraaliluutnantti Herman Hölter.


title: Syysmanööverit

text: Ensimmäiseksi oli sovittava armeijoiden välisestä rajasta. 20. Vuoristoarmeijakunnan joukkojen eteläraja kulki Oulusta itään, Oulu oli saksalaisten suurin varuskuntakaupunki Suomessa. Haahti pyrki saamaan suomalaisille sovitun alueen ulotetuksi Ouluun asti, jotta kaupunki jäisi suomalaisille suoraan taisteluitta. Saksalaiset puolestaan olivat saaneet Berliinistä Saksan pääesikunnalta OKW:ltä käskyn hävittää kaikki saksalaisten omaisuus Etelä-Suomessa, sekä Pohjois-Suomi kokonaan. Hölter vaati saada armeijakunnan esikunnalle AOK:lle ("Armee Ober-Kommando") vapaat kädet hävittää kaikki tarpeellinen infrastruktuuri ja omaisuus armeijoiden välisen rajalinjan pohjoispuolella. Saksalaiset olivat ehdottomia esimerkiksi vaatimuksessaan räjäyttää kaikki sillat takanaan.


title: Syysmanööverit

text: Rautatiekalusto oli yksi neuvoteltava kysymys. Saksalaisilla oli valtava miehistön ja materiaalin evakuointitarve, mutta ei sanottavasti rautatiekalustoa sen suorittamiseen.


title: Syysmanööverit

text: Ongelmana neuvotteluissa oli saksalaisjohdon pelko venäläismiehityksestä. Saksalaisjohto yleensä, ja myös komentaja kenraalimajuri Lothar Rendulic pelkäsivät venäläisjoukkojen seuraavan saksalaisia läpi Lapin ja hyökkäävän Käsivarresta Norjaan tai Ruotsin Lapin kautta Narvikiin katkaistakseen saksalaisten 20. ja 21. Armeijakunnan paluutien etelään. Saksalaisarmeijat olisi tällöin motitettu Ruijaan. Rendulic piti todennäköisimpänä vaihtoehtona venäläisten miehittävän Tornio-Suomussalmi -linjan pohjoispuolen, eli koko saksalaisten vastuualueen. Suomalaisten esittäessä etteivät venäläiset tulisi ylittämään vuoden 1940 rajaa, Rendulic arveli entisten aseveljien joko menettäneen todellisuudentajunsa tai olevan tahallisen epärehellisiä. Hänen näkemyksensä mukaan vetäytyminen piti suorittaa vihollisalueella tehtävän perääntymisen taktisten periaatteiden mukaisesti.


title: Syysmanööverit

text: Kahden päivän osin kiivaidenkin väittelyiden tuloksena neuvottelijat pääsivät sopimukseen.